El Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, va establir les competències del Departament d'Agricultura, Ramaderia, Pesca, Alimentació i Medi Natural.
Per mitjà del Decret 48/2011, de 4 de gener, d'estructuració del Departament d'Agricultura, Ramaderia, Pesca, Alimentació i Medi Natural, es van determinar les competències bàsiques de diferents unitats que van servir per conformar la distribució de competències dins del Departament.
El Decret 336/2011, de 10 de maig, de reestructuració del Departament d'Agricultura, Ramaderia, Pesca, Alimentació i Medi Natural, va completar l'estructura atorgant les funcions que corresponen als diferents òrgans administratius del Departament.
No obstant això, en aquesta norma no es va completar l'estructura corresponent als diferents òrgans dels Serveis Territorials per sota del nivell de serveis, excepte les secretaries administratives.
Amb aquest Decret, doncs, s'estableix aquesta estructura adaptada a cadascun dels Serveis Territorials, atès que existeixen diferències quant a la càrrega administrativa que suporten.
D'altra banda i atès el temps transcorregut des de l'entrada en vigor del Decret 336/2011, de 10 de maig, s'ha optat per modificar algunes funcions dels òrgans administratius amb l'objectiu de clarificar-les, i així obtenir més seguretat jurídica envers l'administrat, i en altres casos s'ha optat per simplificar l'organigrama, eliminant òrgans amb l'objectiu d'assolir una reducció en l'estructura administrativa, i millorar l'eficiència i l'eficàcia de les actuacions administraves, cosa que comporta, per raons de seguretat jurídica i clarificació, l'adopció d'un nou Decret que reculli les funcions de tots els òrgans del Departament i la derogació del Decret 336/2011, de 10 de maig.
Per això, de conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, del 3 d'agost, de règim jurídic i de procediment de les administracions públiques de Catalunya;
Per tot això, a proposta del conseller d'Agricultura, Ramaderia, Pesca, Alimentació i Medi Natural, i amb la deliberació prèvia del Govern,
1.1 El Departament d'Agricultura, Ramaderia, Pesca, Alimentació i Medi Natural, sota la direcció del/de la conseller/a, s'estructura en els òrgans següents:
b) La Direcció General d'Agricultura i Ramaderia.
c) La Direcció General de Desenvolupament Rural.
d) La Direcció General d'Alimentació, Qualitat i Indústries Agroalimentàries.
e) La Direcció General de Pesca i Afers Marítims.
f) La Direcció General del Medi Natural i Biodiversitat.
1.2 Resten adscrits al Departament d'Agricultura, Ramaderia, Pesca, Alimentació i Medi Natural:
a) L'Institut Català de la Vinya i el Vi.
b) L'Institut de Recerca i Tecnologia Agroalimentàries.
1.3 Es relacionen amb el Govern de la Generalitat:
b) Mitjançant la Direcció General de Medi Natural i Biodiversitat, Forestal Catalana, SA.
2.1 La unitat d'assistència i suport al/a la conseller/a és el Gabinet del/de la conseller/a.
2.2 Són funcions del Gabinet del/de la conseller/a, com a unitat d'assistència del/de la conseller/a, les següents:
2.3 Del Gabinet del/de la conseller/a en depenen els òrgans següents:
b) L'Oficina de la Secretaria del/de la conseller/a.
b) Fer el seguiment de l'activitat parlamentària de les altres institucions estatals i en tots els assumptes que interessin el Departament d'Agricultura, Ramaderia, Pesca, Alimentació i Medi Natural.
2.5 L'Oficina de la Secretaria del/de la conseller/a té les funcions següents:
b) Coordinar les activitats de protocol, d'actes públics organitzats pel Departament i d'actes en què participa.
3.1 La Secretaria General exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les altres que li assigni la normativa vigent i les encomanades per delegació de la persona titular del Departament.
a) Supervisar la coordinació de les relacions amb la Unió Europea en les matèries que corresponguin al Departament, així com el seguiment de les activitats de les institucions europees en matèria de política agrària i alimentària, i del medi natural.
b) Dirigir i establir les línies d'actuació en el marc de les relacions exteriors del Departament en matèries de la seva competència.
4.1 La Secretaria General s'estructura en els òrgans següents:
b) L'Assessoria Jurídica, en els termes previstos al Decret 57/2002, de 19 de febrer.
c) El Gabinet Tècnic i d'Estudis Sectorials.
d) La Subdirecció General d'Auditoria i Inspecció Internes.
4.2 S'adscriuen a la Secretaria General, a través del Gabinet Tècnic i d'Estudis Sectorials:
a) Dirigir la preparació i l'elaboració de les propostes d'avantprojecte de pressupost del Departament, la tramitació de les seves modificacions, i la gestió econòmica, comptable, patrimonial i contractual.
b) Desenvolupar en l'àmbit departamental les polítiques impulsades pel Govern de la Generalitat en matèria de personal i dirigir les actuacions relacionades amb la prevenció de riscos i seguretat laboral així com la protecció i promoció de la salut del personal del Departament.
c) Planificar i impulsar accions encaminades a la integració i a la rendibilitat i optimització màximes de les actuacions de les diferents unitats del Departament i dirigir les iniciatives conduents a la millora de l'avaluació de la gestió en els diferents àmbits del Departament.
d) Coordinar i supervisar la simplificació administrativa, la informatització i els sistemes d'informació del Departament i impulsar les polítiques de seguretat informàtica.
e) Qualsevol altra funció de naturalesa anàloga que se li encomani o se li atribueixi per normativa sectorial.
5.2 La Direcció de Serveis s'estructura en els òrgans i àrea següent:
a) La Subdirecció General de Recursos Humans, Organització i Relacions Laborals.
d) El Servei de Règim Interior.
Subdirecció General Recursos Humans, Organització i Relacions Laborals
6.1 A la Subdirecció General de Recursos Humans, Organització i Relacions Laborals li corresponen les funcions següents:
c) Impulsar i coordinar la política de formació i la detecció de necessitats formatives del personal del Departament.
e) Coordinar la interlocució amb els agents socials i organitzacions sindicals en l'àmbit del Departament, així com analitzar, planificar i avaluar l'impacte de les mesures i actuacions que calguin per a la implantació d'acords i millores en l'àmbit de les relacions laborals.
f) Impulsar l'avaluació dels riscos existents quant a seguretat i salut dels treballadors i treballadores, i la programació i execució de l'acció preventiva corresponent, així com promocionar activitats de formació, informació, recerca i divulgació en matèria de prevenció de riscos laborals.
g) Coordinar i supervisar la gestió documental i l'arxiu.
h) Elaborar les normes en matèria organitzativa del Departament, així com elaborar processos, procediments, circuits, garanties de la qualitat dels serveis i dimensionament dels òrgans i unitats del Departament.
i) Impulsar i coordinar la implantació de l'administració electrònica i la interoperabilitat en el si del Departament, així com les mesures organitzatives derivades de la implantació de les noves tecnologies de la informació i comunicació, en col·laboració amb l'Àrea de Tecnologies de la Informació i les Comunicacions.
j) Coordinar els continguts dels sistemes d'informació del Departament, en col·laboració amb les unitats directives, per dotar d'informació homogènia els punts departamentals d'atenció i informació ciutadana, tant presencial com per mitjà d'Internet, i implementar la resta d'eines d'atenció ciutadana.
k) Dirigir, supervisar i controlar l'execució de noves instal·lacions i equipaments i de les obres, manteniment i millora dels béns immobles.
l) Dirigir i supervisar l'aplicació dels criteris tècnics, urbanístics i mediambientals per a l'acompliment de la normativa i la seguretat en l'edificació, així com la gestió dels expedients de llicències i legalitzacions corresponents.
6.2 La Subdirecció General de Recursos Humans, Organització i Relacions Laborals s'estructura en les unitats administratives següents:
c) El Centre de Formació i Estudis Agrorurals.
e) El Servei de Prevenció de Riscos Laborals.
7.1 El Servei de Recursos Humans té les funcions següents:
a) Executar la gestió i administració del personal del Departament, d'acord amb la normativa vigent.
b) Assessorar i proposar mesures que permetin adequar els efectius del Departament a les necessitats en matèria de personal.
c) Estudiar, coordinar i gestionar projectes de millora de recursos humans del Departament.
d) Elaborar les propostes sobre les ofertes d'ocupació pública, supervisar i coordinar els processos de selecció, i de provisió del personal adscrit al Departament.
e) Analitzar, elaborar i avaluar propostes en matèria de relacions sindicals, participar en la negociació col·lectiva i fer el seguiment de l'aplicació dels acords col·lectius.
f) Coordinar l'elaboració de l'avantprojecte de pressupost de despeses de personal, supervisar i controlar l'execució del pressupost de despeses de personal i les modificacions, supervisar la confecció de la nòmina, efectuar les tramitacions relatives als règims de previsió social, i mantenir el sistema d'informació de personal.
g) Supervisar l'elaboració d'estudis, propostes i informes tècnics o jurídics en matèria de personal.
h) Emetre informes i propostes de resolució de recursos administratius i de les reclamacions prèvies a la jurisdicció social i de recursos que, en matèria de personal, es tramiten en via jurisdiccional.
7.2 El Servei de Recursos Humans s'estructura en les unitats administratives següents:
b) La Secció de Nòmines i Pressupost.
7.2.1 La Secció de Gestió de Personal té les funcions següents:
a) Tramitar les propostes d'incorporació, mobilitat i extincions de les relacions de servei del personal de les diferents unitats.
b) Gestionar els expedients referents a les situacions administratives i incidències del personal.
c) Representar el Departament en els òrgans i les comissions de negociació col·lectiva.
d) Estudiar i efectuar l' aplicació i seguiment de la normativa que en matèria de funció pública i laboral afecti el personal del Departament.
e) Elaborar informes i propostes en matèria de personal.
f) Gestionar i mantenir el sistema d'informació de personal i custòdia dels expedients personals.
7.2.2 La Secció de Nòmines i Pressupost té les funcions següents:
a) Col·laborar en l'elaboració de l'avantprojecte de pressupost relatiu a les despeses de personal.
b) Elaborar i tramitar la nòmina del personal del Departament.
c) Tramitar els documents comptables de nòmines, bestretes i extrapressupostaris referents a mutualitats i retencions judicials.
d) Tramitar les modificacions pressupostàries que afecten el capítol de despeses de personal i controlar la despesa corresponent.
e) Gestionar i controlar totes les actuacions derivades dels diferents sistemes de previsió social del personal del Departament.
f) Verificar els requeriments de la Tresoreria General de la Seguretat Social, de la Inspecció de Treball i elaborar les corresponents liquidacions complementàries.
g) Revisar els expedients d'incapacitat temporal i estudiar-ne la possible tramitació davant l'Institut Català d'Avaluacions Mèdiques, i formalitzar l'informe corresponent.
8.1 El Servei d'Organització té les funcions següents:
a) Elaborar dels plans d'actuació departamental en matèria d'organització i fer-ne el seguiment.
b) Estudiar i elaborar propostes de creació, modificació i racionalització de les estructures orgàniques i funcionals del Departament i la seva implementació i avaluació.
c) Coordinar i elaborar propostes de racionalització, simplificació i implementació de procediments, circuits administratius i tècniques de gestió.
d) Coordinar i avaluar la implantació de l'administració electrònica en els processos i serveis del Departament.
e) Executar les directrius sobre la gestió documental al Departament, incloses les actuacions de la gestió documental de documents electrònics, vetllar per una bona implantació del Sistema de Gestió de la Documentació Administrativa de la Generalitat (SIGEDA) i donar suport als arxius del Departament.
f) Desenvolupar les eines de gestió del coneixement, així com estudiar i elaborar els sistemes d'indicadors que permetin l'avaluació dels serveis i la presa de decisions.
g) Coordinar les mesures destinades a la millora de l'accés i de les relacions de la ciutadania amb el Departament, així com de les actuacions en matèria d'interoperabilitat i relacions interadministratives.
h) Coordinar els continguts dels sistemes d'informació del Departament, en col·laboració amb les diferents unitats directives, per dotar d'informació homogènia els punts departamentals d'atenció i informació a la ciutadania, tant presencial com mitjançant Internet.
i) Gestionar i supervisar el registre general de les diferents unitats del Departament.
j) Establir mecanismes de coordinació amb l'Àrea TIC pel que fa a l'àmbit d'actuació del Servei d'Organització i coordinar amb l'Àrea esmentada la supervisió i seguiment del Pla director de sistemes d'informació del Departament.
8.2 El Servei d'Organització s'estructura en:
a) La Secció de Projectes de Millora i Administració Electrònica.
b) La Secció d'Atenció Ciutadana i Informació.
8.2.1 La Secció de Projectes de Millora i Administració Electrònica té les funcions següents:
a) Elaborar projectes d'organització i propostes de racionalització i simplificació documental i administrativa.
b) Estudiar i elaborar propostes d'implementació i de millora de la qualitat dels serveis.
c) Elaborar propostes en matèria d'estructura i funcionament de les unitats administratives.
d) Desenvolupar projectes per a la prestació de serveis electrònics i d'intercanvi telemàtic d'informació, tant pel que fa al disseny com a la implantació i gestió del canvi, en coordinació amb les unitats gestores.
8.2.2 La Secció d'Atenció Ciutadana i Informació té les funcions següents:
b) Coordinar els diferents webs d'organismes i empreses públiques que depenen del Departament.
c) Elaborar i actualitzar el Catàleg de Serveis i Tràmits del Departament.
d) Implantar l'accés multicanal als serveis públics d'acord amb les estratègies corporatives.
e) Coordinar l'actuació dels punts d'informació del Departament i la implantació dels nous sistemes d'informació al/a la ciutadà/na que es posin en funcionament a nivell corporatiu.
f) Estudiar, proposar i elaborar cartes de serveis i sistemes d'avaluació de la satisfacció de la ciutadania.
g) Gestionar la informació i la difusió en matèria agroambiental.
Centre de Formació i Estudis Agrorurals
El Centre de Formació i Estudis Agrorurals, assimilat a servei, té les funcions següents:
a) Realitzar cursos de formació i reciclatge per al personal del Departament amb tasques tècniques i administratives específiques.
b) Elaborar estudis i treballs sobre temes administratius i tècnics relacionats amb la formació i el reciclatge del personal del Departament.
c) Proposar a l'Escola d'Administració Pública les necessitats del Departament pel que fa a la formació de les seves persones funcionàries a fi d'elaborar el Pla anual de formació.
d) Coordinar i programar l'elaboració del material de divulgació, introduint-hi l'ús de noves tecnologies.
El Servei de Prevenció de Riscos Laborals té les funcions següents:
a) Elaborar i executar els plans i programes del Departament en matèria de prevenció de riscos laborals i salut laboral.
b) Determinar els procediments d'avaluació dels factors de risc que puguin afectar la salut i seguretat dels/de les treballadors/es.
c) Participar en les reunions dels comitès de seguretat i salut laboral del Departament.
11.1 La Subdirecció General de Gestió Econòmica, Contractació i Patrimoni té les funcions següents:
a) Determinar i coordinar els objectius del Departament en matèria econòmica, així com controlar-ne l'execució.
b) Desenvolupar els instruments de planificació del Departament en matèria econòmica i pressupostària, sense perjudici de les funcions del Gabinet Tècnic.
c) Coordinar la preparació i elaboració de les propostes d'avantprojecte de pressupost del Departament, i la tramitació de les seves modificacions.
d) Dirigir, supervisar i controlar la gestió econòmica i comptable i la de recursos patrimonials, així com la contractació administrativa.
e) Supervisar la comptabilitat interna i l'habilitació del Departament i el control de les modificacions pressupostàries.
g) Assessorar en matèria pressupostària i comptable els òrgans i unitats del Departament.
h) Supervisar els expedients patrimonials i l'inventari del Departament, com també controlar el seguiment de les subvencions i ajuts que atorga el Departament.
i) Donar suport en la determinació del finançament de les inversions pròpies i alienes del Departament, així com coordinar i supervisar les actuacions d'altres ens en relació amb la gestió de les infraestructures pròpies.
j) Planificar les línies d'ajuts sobre la base de l'anàlisi econòmica i pressupostària.
k) Supervisar la gestió dels expedients d'ajuts i de la comptabilitat i informació de l'organisme pagador dels fons comunitaris.
11.2 La Subdirecció General de Gestió Econòmica, Contractació i Patrimoni s'estructura en:
c) El Servei de Gestió d'Ajuts i Organisme Pagador.
12.1 El Servei de Gestió Econòmica té les funcions següents:
a) Elaborar l'avantprojecte de pressupost de les unitats directives del Departament.
b) Fer seguiment de l'elaboració i tramitació dels documents comptables i execució del pressupost.
c) Supervisar els expedients de modificacions pressupostàries i generacions o incorporacions de crèdits.
d) Gestionar, tramitar i liquidar els ingressos del Departament.
e) Controlar la gestió econòmica de les sancions imposades pel Departament.
f) Controlar l'execució del fons d'habilitació.
12.2 El Servei de Gestió Econòmica s'estructura en les unitats següents:
b) La Secció de Pressupostos i Comptabilitat.
12.2.1 La Secció d'Habilitació té les funcions següents:
a) Gestionar i controlar els fons de maniobra i diners a justificar.
b) Gestionar i controlar la caixa i els seus comptes corrents.
c) Coordinar i supervisar el funcionament de les habilitacions territorials.
d) Tramitar les certificacions de descobert, la recaptació de les taxes i els preus públics i la seva liquidació posterior.
12.2.2 La Secció de Pressupostos i Comptabilitat té les funcions següents:
a) Donar suport a la gestió del pressupost del Departament i les seves modificacions i elaborar les propostes de modificació.
b) Proposar instruccions i normes per millorar la gestió del pressupost.
c) Analitzar l'execució i el tancament per direccions i exercicis.
d) Tramitar les incorporacions i les transferències de crèdit i gestionar el reemborsament comunitari.
e) Controlar la racionalització de la despesa.
13.1 El Servei de Contractació i Patrimoni té les funcions següents:
a) Tramitar els expedients de contractació d'obres, subministraments, béns i serveis del Departament, com també la dels relatius a l'adquisició o l'arrendament dels edificis i locals.
b) Tramitar els expedients patrimonials i gestionar els contractes i resolucions que s'escaiguin en cada cas.
e) Tramitar els convenis de col·laboració i els encàrrecs de gestió.
13.2 Del Servei de Contractació i Patrimoni en depèn la Secció de Contractació, que té les funcions següents:
a) Elaborar i tramitar, en totes les seves fases, els expedients de contractació d'obres i subministraments de béns i serveis del Departament.
b) Tramitar els expedients plurianuals de contractació.
c) Estudiar i redactar els documents.
d) Elaborar informes i realitzar propostes de resolució, rescissió i modificació dels contractes i redactar informes sobre les responsabilitats que se'n derivin.
13.3 El Servei de Gestió d'Ajuts i Organisme Pagador té les funcions següents:
a) Determinar i gestionar les línies d'ajut des de l'anàlisi econòmica i pressupostària.
b) Gestionar i fer el seguiment dels expedients d'ajuts i/o préstecs tramitats pel Departament.
c) Gestionar la comptabilitat i la informació de l'Organisme Pagador dels fons europeus.
d) Ésser òrgan intermedi de certificació dels ajuts del Fons Estructural Pesquer.
13.4 Del Servei de Gestió d'Ajuts i Organisme Pagador en depenen:
b) La Secció de Comptabilitat i Informació de l'Organisme Pagador.
13.4.1 La Secció d'Ajuts té les funcions següents:
a) Tramitar els expedients d'ajuts gestionats per les unitats del Departament i fer-ne el seguiment.
b) Tramitar els expedients de subvenció i/o préstec en les fases d'intervenció, resolució i pagament i fer-ne el seguiment.
c) Analitzar les línies d'ajut en la seva implicació econòmica i pressupostària i fer el seguiment de les partides pressupostàries afectades.
d) Ordenar les actuacions derivades de la gestió del Fons Estructural Pesquer.
e) Executar les actuacions en matèria de pagament de les ajudes finançades dins de les funcions d'execució de pagament de l'Organisme Pagador dels fons europeus.
13.4.2 La Secció de Comptabilitat i Informació de l'Organisme Pagador té les funcions següents:
a) Gestionar la comptabilitat de l'Organisme Pagador dels fons europeus.
b) Elaborar la informació relativa als pagaments dels fons europeus.
c) Analitzar la informació relacionada amb la gestió de l'Organisme Pagador i la seva distribució entre les unitats afectades.
d) Gestionar el control de tresoreria i qualsevol altra actuació relacionada amb la intervenció de mercats.
e) Fer el seguiment de les actuacions derivades amb els pagaments indeguts, i l'elaboració de la informació que es tramet a la Unió Europea.
Àrea de Tecnologies de la Informació
14.1 L'Àrea de Tecnologies de la Informació i les Comunicacions té les funcions següents:
c) Executar, implantar i fer el seguiment de les actuacions TIC del Departament derivades del Pla director TIC, proposant la prioritat de les actuacions que en derivin, i gestionar-ne el pressupost, avaluant els resultats, i vetllant per la qualitat dels productes i serveis rebuts per part dels subministradors externs.
També supervisa la gestió TIC de les entitats adscrites al Departament i hi dóna suport.
e) Identificar estratègies d'evolució i innovació per a la millora dels serveis mitjançant les TIC, a nivell tecnològic, proposant mesures per a la innovació i transformació de processos mitjançant les TIC, en coordinació amb la unitat del departament responsable de la funció organitzativa i seguint els criteris de la Secretaria d'Administració i Funció Pública del Departament de Governació i Relacions Institucionals.
f) Col·laborar en els projectes d'implantació de l'administració electrònica i la interoperabilitat dels sistemes d'informació, en coordinació amb les unitats del Departament on recau la funció organitzativa, i d'acord amb els criteris funcionals del Departament i de la Secretaria d'Administració i Funció Pública del Departament de Governació i Relacions Institucionals.
g) Determinar criteris per a l'explotació de les TIC, d'acord amb les polítiques corporatives de la Generalitat de Catalunya i avaluar periòdicament la seva situació al Departament, el grau de satisfacció entre els seus usuaris i emetre els corresponents informes per a la Direcció de Serveis, en què proposa les mesures correctores.
h) Definir i desplegar la política de seguretat dels sistemes i la seva recuperació i continuïtat, garantint la capacitat de satisfer els nivells de servei definits i vetllar per la continuïtat d'aquests serveis, en coordinació amb les directrius corporatives de seguretat dels sistemes.
14.2 L'Àrea de Tecnologies de la Informació i les Comunicacions, que està dirigida pel/per la director/a de l'Àrea TIC, depèn funcionalment de la Direcció de Serveis del Departament en tot el que afecta les tecnologies de la informació i les comunicacions del Departament i depèn funcionalment del Centre de Telecomunicacions i Tecnologies de la Informació en tot el que afecta les tecnologies de la informació i comunicacions corporatives de l'Administració de la Generalitat.
a) Coordinar, organitzar i gestionar les compres de béns mobles i els subministraments d'altres materials i serveis corrents de les diferents unitats del Departament.
b) Gestionar, coordinar i fer el seguiment dels serveis de neteja del Departament, de la seguretat dels seus edificis i dels trasllats que es produeixin, així com de les incidències relacionades amb aquestes matèries.
d) Coordinar i gestionar els serveis de transport de documents i mercaderies entre les diferents unitats del Departament.
e) Organitzar i gestionar els serveis de majordomia i els controls d'accés als edificis del Departament.
f) Gestionar i coordinar els serveis de telefonia de les unitats i centres de treball adscrits al Departament.
g) Realitzar la gestió interna dels vehicles del Departament.
16.1 L'Assessoria Jurídica, amb rang orgànic de subdirecció general, té atribuïdes les funcions que estableix el Decret 57/2002, de 19 de febrer, pel qual s'aprova el Reglament dels serveis jurídics de la Generalitat de Catalunya, que desplega la Llei 7/1996, de 5 de juliol, d'organització dels serveis jurídics de l'Administració de la Generalitat de Catalunya.
16.2 L'Assessoria Jurídica coordina el suport i l'assistència jurídica que es presta a les diferents unitats del Departament.
Gabinet Tècnic i d'Estudis Sectorials
El Gabinet Tècnic i d'Estudis Sectorials, assimilat orgànicament a subdirecció general, té les funcions següents:
a) Coordinar les actuacions necessàries per a la definició de la planificació estratègica de les polítiques del Departament i entitats adscrites.
b) Elaborar instruments i estudis per a la planificació i avaluació dels objectius del Departament.
d) Coordinar les publicacions del Departament.
e) Supervisar l'execució de les actuacions en matèria de polítiques transversals de dones en l'àmbit del Departament, d'acord amb les directrius recollides en els plans aprovats pel Govern.
f) Aplicar les directrius generals en matèria de planificació i normalització lingüística.
g) Elaborar estudis tècnics i econòmics especialitzats i sectorials necessaris per al disseny i el seguiment de les polítiques del Departament, així com el disseny, la planificació i l'elaboració de les estadístiques relacionades amb les matèries competència del Departament.
h) Assessorar en les memòries d'avaluació d'impacte de les mesures proposades en les normes que elaborin les diferents unitats del Departament.
i) Planificar, dissenyar i coordinar l'elaboració d'informes i d'estudis d'anàlisi i prospectiva en els àmbits materials que corresponen al Departament i elaborar l'informe anual de la situació dels sectors competència del Departament.
j) Formular propostes de polítiques sectorials i propostes de canvis estratègics.
k) Donar suport i assessorar tècnicament en el funcionament dels observatoris, i de les taules sectorials adscrites a la Secretaria General i si s'escau a la resta d'observatoris i taules adscrites a altres unitats del Departament o als seus organismes i entitats adscrites.
l) Qualsevol altra funció de naturalesa anàloga que li sigui encomanada.
Subdirecció General d'Auditoria i Inspecció Internes
La Subdirecció General d'Auditoria i Inspecció Internes té les funcions següents:
a) Auditar les actuacions del Departament en relació amb les normes i directrius internes.
b) Comprovar l'adequació dels sistemes de control al marc normatiu de referència i avaluar-ne la idoneïtat.
c) Comprovar l'adequació de les actuacions i dels recursos als objectius del Departament.
d) Comprovar el compliment de les normes i dels procediments administratius establerts.
e) Auditar el funcionament del Departament com a Organisme Pagador de fons europeus.
f) Realitzar, quan calgui, inspeccions sobre actuacions o fets específics de les unitats de Departament.
19.1 Els Serveis Territorials, amb rang orgànic de subdirecció general, depenen orgànicament de la Secretaria General i funcionalment d'aquesta i de les Direccions Generals del Departament, en l'àmbit de les seves competències.
19.2 Les funcions dels Serveis Territorials són les següents:
a) Dirigir i executar en l'àmbit territorial els programes aprovats pel Departament.
b) Elaborar les propostes dels plans anuals i els programes de treball de les seves unitats.
c) Exercir d'òrgan de relació i si s'escau de coordinació amb el Departament i les entitats que hi estan adscrites o vinculades respecte a les actuacions en el seu àmbit territorial.
d) Aplicar en el seu àmbit territorial les polítiques i directrius determinades pel Departament.
e) Participar en els òrgans rectors dels espais naturals de protecció especial del seu àmbit territorial.
f) Exercir les funcions que preveu la normativa de prevenció i control ambiental d'aquelles activitats relacionades amb les competències del Departament.
g) Exercir les funcions relacionades amb el procediment d'avaluació ambiental dels plans i programes relacionats amb el sector agrari, agroindustrial, forestal i d'infraestructures agràries, en l'àmbit territorial corresponent.
h) Coordinar, donar suport i supervisar les funcions assignades a les oficines comarcals que s'integren en els seus respectius àmbits territorials.
i) Executar les funcions d'inspecció i de règim sancionador en l'àmbit de les competències del Departament, quan correspongui per raó de l'àmbit territorial.
j) Incoar, instruir i, si s'escau, resoldre els procediments administratius dels quals, d'acord amb la normativa sectorial, tinguin atribuïda la competència.
l) Participar en els òrgans i en les comissions departamentals i interdepartamentals de caràcter territorial que li corresponguin.
m) Coordinar l'actuació en el territori de les diferents unitats directives departamentals i entitats públiques adscrites.
19.3 Els Serveis Territorials del Departament d'Agricultura, Ramaderia, Pesca, Alimentació i Medi Natural s'estructuren territorialment en els àmbits territorials següents:
a) Els Serveis Territorials a Barcelona, amb l'àmbit territorial de les comarques següents: Alt Penedès, Baix Llobregat, Barcelonès, Garraf, Maresme, Vallès Occidental i Vallès Oriental.
b) Els Serveis Territorials a Girona, amb l'àmbit territorial de les comarques següents: Alt Empordà, Baix Empordà, Garrotxa, Gironès, Pla de l'Estany, Ripollès i la Selva.
c) Els Serveis Territorials a Lleida, amb l'àmbit territorial de les comarques següents: Alt Urgell, Garrigues, Alta Ribagorça, Noguera, Pallars Jussà, Pallars Sobirà, Pla d'Urgell, Segarra, Segrià, l'Urgell, la Cerdanya i la Val d'Aran.
d) Els Serveis Territorials a Tarragona, amb l'àmbit territorial de les comarques següents: Alt Camp, Baix Camp, Baix Penedès, Conca de Barberà, Priorat i Tarragonès.
e) Els Serveis Territorials a Terres de l'Ebre, amb l'àmbit territorial següent: comarques del Baix Ebre, el Montsià, la Terra Alta i la Ribera d'Ebre.
f) Els Serveis Territorials de la Catalunya Central, amb l'àmbit territorials següents: Berguedà, Bages, Osona, Anoia i el Solsonès.
19.4 Els Serveis Territorials de Barcelona, Girona, Tarragona i Terres de l'Ebre s'estructuren en les unitats administratives següents:
b) Servei de Coordinació i Gestió Territorial.
19.5 Les Seccions de Secretaria tenen les funcions següents:
a) Coordinar i supervisar l'organització i el funcionament administratiu i de recursos dels serveis territorials.
b) Controlar la gestió i l'administració del personal dels serveis territorials, i la gestió i el control de l'habilitació.
c) Instruir els expedients sancionadors que es tramiten als serveis territorials i gestionar i coordinar la tramitació dels recursos administratius del seu àmbit territorial i instruir-los si s'escau.
d) Tramitar les denúncies del seu àmbit territorial, i en qualsevol dels àmbit materials competencials del Departament.
e) Coordinar l'obtenció de dades estadístiques i la direcció de la realització d'enquestes, la ponderació i/o contrastació de les dades i el seu resum, en el seu àmbit territorial.
f) Coordinar el punt d'informació dels serveis territorials i gestionar la difusió de la informació al ciutadà als serveis territorials.
19.6 Els Serveis de Coordinació i Gestió Territorial tenen les funcions següents:
b) Supervisar l'elaboració dels plans d'actuació territorial i la seva l'execució.
c) Coordinar amb els altres òrgans territorials i departamentals les actuacions per a l'elaboració i l'execució dels plans comarcals, així com participar en l'execució de convenis i en consorcis, en el seu àmbit territorial.
d) Coordinar i fer el seguiment de la tramitació dels expedients d'ajuts, en el seu àmbit territorial.
f) Coordinar i supervisar les actuacions en matèria d'agricultura i sanitat vegetal en el seu àmbit territorial, i en particular el control de la gestió integrada de plagues, bones pràctiques agràries i de les bones condicions agràries i mediambientals i del control i seguiment dels programes de vigilància de l'ús dels productes fitosanitaris.
g) Coordinar i executar les actuacions en matèria de gestió de les dejeccions ramaderes, nitrats, fertilitzants, i de control i certificació de la producció i comercialització de llavors i plantes de viver, en el seu àmbit territorial.
h) Coordinar i supervisar les actuacions en matèria d'obres i regadius en el seu àmbit territorial.
i) Impulsar les actuacions en matèria de mitigació i adaptació al canvi climàtic en l'agricultura i la ramaderia, així com de l'adopció d'energies renovables, en el seu àmbit territorial.
j) Coordinar i supervisar les actuacions en matèria de qualitat agroalimentària en el seu àmbit territorial.
k) Coordinar i supervisar, si escau, les actuacions en matèria de pesca en el seu àmbit territorial.
l) Coordinar i supervisar els expedients sobre actuacions en els espais forestals (rompudes, obertures de camins, aprofitaments, ocupacions, camins ramaders, circulació motoritzada) i fer-ne la proposta de resolució.
m) Supervisar les actuacions en matèria d'activitats cinegètiques, de pesca continental i de protecció dels animals i d'espais naturals protegits i els seus programes d'actuació, en el seu àmbit territorial.
n) Coordinar l'assessorament tècnic en les matèries que tenen atribuïdes les seccions que en depenen.
19.7 Els Servei de Coordinació i Gestió Territorial s'estructura en:
c) Secció de Ramaderia i Sanitat Animal.
d) Secció de Gestió d'Ajuts i Desenvolupament Rural.
e) Secció de Boscos i Recursos Forestals.
f) Secció de Biodiversitat i Activitats Cinegètiques.
19.7.1 La Secció d'Indústries, Comercialització i Regulació de Mercats Agroalimentaris té les funcions següents:
a) Assessorar tècnicament les administracions públiques, així com orientar la ciutadania i en especial les indústries agroalimentàries en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
b) Vetllar pel compliment de la normativa vigent en matèria d'indústries agroalimentàries, comercialització agrària i protecció de la qualitat.
c) Gestionar els registres de l'àmbit agroalimentari i de regulació de mercats que la normativa sectorial els atribueixi.
d) Tramitar els expedients de les línies d'ajuts en el marc de l'Organització Comuna de Mercats (OCM) relatives a la transformació de productes agraris amb finalitat de regulació del mercat i els ajuts al consum, i emmagatzematge privat.
e) Gestionar l'aplicació de les mesures d'intervenció de mercats agroalimentaris (compres i vendes d'intervenció) així com la tramitació dels expedients relatius a mesures per a l'emmagatzematge privat i la retirada de productes del mercat d'acord amb les instruccions de la direcció general competent en matèria de qualitat i indústries agroalimentàries.
19.7.2 La Secció d'Agricultura i Sanitat Vegetal té les funcions següents:
a) Coordinar les activitats de foment i millora de la producció agrícola i l'impuls de l'inventari i l'avaluació dels recursos agrícoles i dels mitjans de producció, així com de la gestió integrada de plagues.
b) Gestionar els registres de l'àmbit agrari i fitosanitari que la normativa sectorial els atribueixi.
c) Vetllar per la prevenció de plagues i males herbes, executar-ne les campanyes de control i lluita i controlar la correcta utilització dels productes fitosanitaris.
d) Proposar millores de les tècniques de control de plagues i malalties, mitjançant l'assaig de noves substàncies i formulacions plaguicides i altres tècniques de control no químiques, estudiant-ne l'aplicabilitat i els efectes sobre els cultius, les persones i el medi ambient.
e) Coordinar, controlar i executar les actuacions vinculades a bones pràctiques agràries, a dejeccions ramaderes i a nitrats, així com executar les actuacions en matèria de control i certificació de la producció i comercialització de llavors i plantes de viver.
f) Gestionar les estacions d'avisos i exercir el control de les agrupacions de defensa vegetal.
g) Assessorar tècnicament les administracions públiques, així com orientar la ciutadania i en especial les explotacions agrícoles en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
19.7.3 La Secció de Ramaderia i Sanitat Animal té les funcions següents:
a) Gestionar els registres de l'àmbit ramader que la normativa sectorial els atribueixi.
b) Coordinar i dirigir els programes sanitaris de les malalties animals.
c) Executar els programes de control en matèria de ramaderia.
d) Tramitar, quan correspongui, línies d'ajuts en matèria ramadera.
e) Autoritzar la celebració de certàmens ramaders.
f) Assessorar tècnicament les administracions públiques, així com orientar la ciutadania i en especial les explotacions ramaderes en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
g) Qualsevol altra de naturalesa anàloga que se li encomani.
19.7.4 La Secció de Gestió d'Ajuts i Desenvolupament Rural té les funcions següents:
a) Realitzar els controls dels programes de foment del desenvolupament i millora integral de les àrees rurals, de les explotacions agrícoles i ramaderes i dels programes en matèria de plans de millora de les estructures agràries de producció i la dimensió de les explotacions d'acord amb els programes establerts per la Direcció General de Desenvolupament Rural, en el seu àmbit territorial.
b) Realitzar els controls preceptius en els ajuts cofinançats amb fons europeus, d'acord amb les directrius de la Direcció General de Desenvolupament Rural.
c) Donar suport a les oficines comarcals en els àmbits de la seva competència.
d) Donar suport a la tramitació de la Declaració Única Agrària en el seu àmbit territorial.
e) Assessorar tècnicament les administracions públiques, així com orientar la ciutadania i en especial les explotacions agràries en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
19.7.5 La Secció de Boscos i Recursos Forestals té les funcions següents:
a) Orientar i coordinar les intervencions en els espais forestals.
b) Emetre informe dels expedients sobre actuacions en els espais forestals (rompudes, obertures de camins, aprofitaments, ocupacions, camins ramaders, circulació motoritzada).
c) Exercir la gestió, el control i l'execució en matèria de patrimoni forestal.
d) Assessorar tècnicament les administracions públiques, així com orientar la ciutadania en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
e) Elaborar els informes ambientals en matèria de recursos forestals que li siguin requerits per l'òrgan competent en avaluació d'impacte ambiental.
f) Emetre l'informe previ sobre la delimitació d'àrees i itineraris aptes per a la circulació i la pràctica de motociclisme de muntanya.
19.7.6 La Secció de Biodiversitat i Activitats Cinegètiques té les funcions següents:
a) Vetllar per l'aplicació de la normativa referent a hàbitats, espais protegits i espècies.
b) Coordinar la gestió dels espais naturals protegits i els seus programes d'actuació.
c) Elaborar els informes ambientals integrats del vector medi natural dels projectes i actuacions que afectin espais naturals protegits o que siguin objecte d'avaluació ambiental estratègica o d'avaluació d'impacte ambiental.
d) Coordinar l'aplicació dels diferents plans de conservació i seguiment d'espècies (flora i fauna) en l'àmbit del servei territorial.
e) Gestionar les activitats cinegètiques, de pesca continental i de protecció dels animals dins el seu àmbit territorial.
e) Assessorar tècnicament les administracions públiques, així com orientar la ciutadania i en especial les explotacions ramaderes en relació amb els requisits jurídics o tècnics que les disposicions vigents imposin a projectes, actuacions o sol·licituds que es proposin realitzar.
f) Qualsevol altra de naturalesa anàloga que se li encomani.
19.8 Els Serveis Territorials a Lleida s'estructuren en les unitats administratives següents:
b) Servei de Coordinació Territorial.
9 La Secció de Secretaria té les funcions detallades a l'apartat 5 d'aquest article.
19.10 El Servei de Coordinació Territorial té les funcions següents:
b) Coordinar amb els altres òrgans territorials i departamentals les actuacions per a l'elaboració i l'execució dels plans comarcals així com participar en l'execució de convenis i en consorcis, en el seu àmbit territorial.
c) Coordinar i fer el seguiment de la tramitació dels expedients d'ajuts, dels programes de foment del desenvolupament i millora integral de les àrees rurals, de les explotacions agrícoles i ramaderes i dels programes en matèria de plans de millora de les estructures agràries de producció i la dimensió de les explotacions d'acord amb els programes establerts per la Direcció General de Desenvolupament Rural, en el seu àmbit territorial.
d) Coordinar les actuacions en matèria de desenvolupament rural, en el seu àmbit territorial.
f) Coordinar l'assessorament tècnic en les matèries que tenen atribuïdes les seccions que en depenen.
19.11 El Servei de Coordinació Territorial s'estructura en:
a) Secció de Ramaderia i Sanitat Animal.
b) Secció de Gestió d'Ajuts i Desenvolupament Rural.
Les funcions que tenen atribuïdes les dues seccions són, respectivament, les que es detallen als apartats 7.3 i 7.4 d'aquest article.
19.12 El Servei de Gestió Sectorial té les funcions següents:
a) Supervisar l'elaboració dels plans d'actuació territorial de medi natural i indústries i mercats agroalimentaris i la seva l'execució en les matèries que li són atribuïdes.
b) Coordinar i fer el seguiment de la tramitació dels expedients d'ajuts en el marc de l'Organització Comuna de Mercats (OCM) relatives a la transformació de productes agraris amb finalitat de regulació del mercat i els ajuts al consum, i emmagatzematge privat.
c) Coordinar l'aplicació de les mesures d'intervenció de mercats agroalimentaris (compres i vendes d'intervenció) així com de la tramitació dels expedients relatius a la retirada de productes del mercat d'acord amb les instruccions de la direcció general competent en matèria de qualitat i indústries agroalimentàries.
d) Gestionar els registres en matèria de medi natural i d'indústries i mercats agroalimentaris atribuïts als serveis territorials per la normativa sectorial.
e) Coordinar i supervisar les actuacions en matèria d'agricultura i sanitat vegetal en el seu àmbit territorial, i en particular el control de la gestió integrada de plagues, bones pràctiques agràries i de les bones condicions agràries i mediambientals i del control i seguiment dels programes de vigilància de l'ús dels productes fitosanitaris.
f) Coordinar i executar les actuacions en matèria de gestió de les dejeccions ramaderes, nitrats, fertilitzants i de control i certificació de la producció i comercialització de llavors i plantes de viver, en el seu àmbit territorial.
g) Coordinar i supervisar les actuacions en matèria d'obres i regadius en el seu àmbit territorial.
h) Impulsar les actuacions en matèria de mitigació i adaptació al canvi climàtic en l'agricultura i la ramaderia, així com de l'adopció d'energies renovables, en el seu àmbit territorial.
i) Coordinar i supervisar les actuacions en matèria de qualitat agroalimentària en el seu àmbit territorial.
j) Coordinar i supervisar els expedients sobre actuacions en els espais forestals (rompudes, obertures de camins, aprofitaments, ocupacions, camins ramaders, circulació motoritzada) i fer-ne la proposta de resolució.
k) Impulsar i gestionar la creació de consorcis i convenis forestals.
l) Supervisar les actuacions en matèria d'activitats cinegètiques, de pesca continental i de protecció dels animals i d'espais naturals protegits i els seus programes d'actuació, en el seu àmbit territorial.
m) Coordinar l'assessorament tècnic en les matèries que tenen atribuïdes les seccions que en depenen.
19.13 El Servei de Gestió Sectorial s'estructura en:
c) Secció de Boscos i Recursos Forestals.
d) Secció de Biodiversitat i Activitats Cinegètiques.
Les funcions que tenen atribuïdes les seccions són, respectivament, les que es detallen als apartats 7.1, 7.2, 7.5 i 7.6 d'aquest article.
19.14 Dels Serveis Territorials de la Catalunya Central en depèn el Servei de Coordinació i Gestió territorial, que té les funcions esmentades a l'apartat 6 d'aquest article.
20.1 Les Oficines Comarcals, que tenen com a àmbit territorial d'actuació, principalment el de la comarca respectiva, estan adscrites als corresponents Serveis Territorials d'acord amb el que s'especifica a l'annex i depenen orgànicament i funcionalment del Servei de Coordinació Territorial, si existeix, o en el seu cas dels Serveis de Coordinació i Gestió Territorial.
Les Oficines Comarcals s'assimilen a seccions.
20.2 En aquelles comarques que no tenen una oficina comarcal, les funcions d'aquestes són assumides pels Serveis Territorials corresponents.
20.3 Les funcions de les oficines comarcals són les següents:
a) Executar les actuacions que preveuen els programes i plans del Departament amb l'adequació dels serveis a les característiques del seu àmbit territorial per potenciar-ne el desenvolupament integral.
b) Identificar les necessitats en el seu àmbit territorial i la proposta de les actuacions i les inversions més adequades.
c) Executar les actuacions en matèria d'agricultura, ramaderia, indústries agroalimentàries i medi natural que se li assignin.
d) Gestionar les actuacions en matèria d'ajuts que se li assignin.
20.4 Cadascuna de les oficines comarcals s'organitza en les tres àrees funcionals següents:
a) Àrea de Serveis Veterinaris.
20.4.1 L'Àrea de Serveis Veterinaris té les funcions següents.
a) Dur a terme el control sanitari de les explotacions ramaderes (control del moviment de bestiar, efectuar inspeccions i recollir mostres, promoció i control dels grups de sanejament i de les agrupacions de defensa sanitària), en el seu àmbit territorial.
b) Tramitar els expedients dels registres en matèria d'explotacions ramaderes i gestionar l'emissió i el control dels llibres d'explotació ramadera.
c) Tramitar els expedients directament relacionats amb el bestiar (primes ramaderes, assignació de quotes, benestar animal i certàmens ramaders).
Els coordinadors veterinaris de cada comarca actuen com a cap de l'àrea dels serveis veterinaris de cada oficina comarcal.
20.4.2 L'Àrea de Serveis Agrícoles té les funcions següents:
a) Tramitar els expedients de les línies d'ajuts directes i de l'Organització Comuna de Mercats (OCM), excepte les mesures relatives a la transformació de productes agraris amb finalitat de regulació del mercat i els ajuts al consum i l'emmagatzematge privat.
b) Tramitar els expedients dels programes de foment del desenvolupament i millora integral de les àrees rurals, de les explotacions agrícoles i ramaderes i dels programes de plans de millora de les estructures agràries de producció i la dimensió de les explotacions.
c) Tramitar altres expedients directament relacionats amb la gestió i el control de les explotacions agràries.
d) Realitzar inspeccions de programes de control en matèria de producció agrícola.
20.4.3 L'Àrea Administrativa té les funcions següents:
a) Donar suport a les tasques de les diferents àrees que integren l'Oficina Comarcal i al cap de l'Oficina Comarcal en relació amb la gestió pressupostària.
b) Gestionar el registre d'entrada i sortida de documents i l'arxiu i bases de dades de l'Oficina Comarcal.
c) Realitzar les actuacions d'atenció al ciutadà.
20.5 Les àrees a què fa referència l'apartat quart d'aquest article depenen orgànicament de l'Oficina Comarcal, i funcionalment, de l'Oficina Comarcal i del Servei de Coordinació Territorial, si existeix, o si s'escau dels Serveis de Coordinació i Gestió Territorial.
Direcció General d'Agricultura i Ramaderia
21.1 La Direcció General d'Agricultura i Ramaderia té les funcions següents:
a) Planificar i coordinar les polítiques, estratègies, programes i plans en matèria d'agricultura i ramaderia.
b) Planificar i coordinar les actuacions en matèria de prevenció i control ambiental de les activitats i projectes relacionats amb el sector agrari així com formar part de la Ponència Ambiental.
c) Ordenar la producció agrícola i les seves explotacions, així com exercir-ne el control.
d) Dirigir, supervisar i fomentar la millora de les explotacions agràries, els plans de bones pràctiques agràries i ambientals a les explotacions agràries, la gestió de les dejeccions ramaderes i l'aplicació de la normativa sobre nitrats.
e) Planificar les actuacions en matèria de sanitat vegetal, de productes fitosanitaris, de maquinària agrícola i del funcionament dels laboratoris de sanitat vegetal.
f) Planificar i programar en matèria de producció integrada i de producció agrària ecològica i exercir les funcions de tutela administrativa del Departament sobre el Consell Català de la Producció Agrària Ecològica i sobre el Consell Català de la Producció Integrada.
g) Planificar les mesures de control de la producció, certificació i comercialització i registre de varietats de llavors, planters, i en matèria d'organismes modificats genèticament en l'àmbit de les competències del Departament.
h) Planificar i programar les actuacions que calgui portar a terme en matèria de mitigació i adaptació al canvi climàtic que es derivin de les produccions i dels sistemes productius, així com dels subproductes de les explotacions.
i) Planificar i programar les actuacions a dur a terme en les explotacions i en els sistemes productius per tal de cercar i facilitar alternatives a l'ús d'energies tradicionals en favor de les energies renovables.
j) Planificar i programar les actuacions d'ordenació de la producció ramadera i la sanitat animal, i les seves explotacions, així com exercir-ne el control.
k) Fomentar la millora de la producció ramadera i de la sanitat animal, higiene i seguretat alimentària, supervisar els plans de sanejament ramader i benestar dels animals i el funcionament dels laboratoris de sanitat ramadera.
l) Supervisar els plans de sanejament ramader, de benestar animal i d'higiene en les explotacions ramaderes.
m) Dirigir funcionalment els Serveis Territorials del Departament, en el que li correspongui per raó de la matèria.
n) Exercir la potestat sancionadora en l'àmbit de les seves competències.
s) Qualsevol altra funció de naturalesa anàloga que se li encomani o li atribueixi una normativa sectorial.
21.2 La Direcció General d'Agricultura i Ramaderia s'estructura en:
a) Subdirecció General d'Agricultura.
b) Subdirecció General de Ramaderia.
21.3 S'adscriuen a la Direcció General d'Agricultura i Ramaderia les taules sectorials següents:
a) Taula sectorial agrària de la fruita.
b) Taula sectorial agrària de la flor i la planta ornamental.
c) Taula sectorial agrària de la vinya i el vi.
d) Taula sectorial agrària de l'oli.
e) Taula sectorial agrària de la fruita seca.
f) Taula sectorial agrària dels cítrics.
g) Taula sectorial agrària del porc.
h) Taula sectorial agrària del vacum de carn.
i) Taula sectorial agrària de la llet.
j) Taula sectorial agrària de l'oví i cabrum.
k) Taula sectorial agrària del conill.
l) Taula sectorial agrària de la mel.
m) Taula sectorial agrària de l'horta.
n) Taula sectorial agrària dels cereals herbacis.
o) Taula sectorial agrària de l'arròs.
p) Taula sectorial agrària de l'aviram i els ous.
q) Taula sectorial agrària de la producció agrària ecològica.
21.4 S'adscriu a la Direcció General d'Agricultura i Ramaderia la Comissió Assessora del sector equí a Catalunya.
21.5 Correspon a la Direcció General d'Agricultura i Ramaderia el suport en mitjans humans i materials a les taules sectorials i a la Comissió assessora del sector equí a Catalunya.
Subdirecció General d'Agricultura
22.1 A la Subdirecció General d'Agricultura li corresponen l'exercici de les funcions següents:
a) Coordinar les polítiques, les estratègies, els programes i els plans en matèria d'agricultura.
b) Avaluar els recursos agrícoles, l'anàlisi i l'orientació de la producció agrícola.
c) Coordinar les mesures de millora de les explotacions agrícoles i dels plans de bones pràctiques agrícoles, sanitat vegetal i productes fitosanitaris.
d) Coordinar les actuacions en matèria de plans de dejeccions ramaderes i nitrats.
e) Coordinar les actuacions dels laboratoris d'agricultura i sanitat vegetal.
f) Coordinar les actuacions en matèria de potencial vitícola.
g) Coordinar les actuacions en matèria de producció integrada i de la producció agrària ecològica.
h) Coordinar les actuacions en matèria de control de producció, certificació i comercialització i registre en matèria de llavors i plantes de viver, i en matèria d'organismes modificats genèticament en l'àmbit de les competències del Departament.
i) Coordinar les actuacions d'inspecció d'activitats amb incidència agroambiental, en l'àmbit de les competències del Departament.
j) Gestionar la base de dades agroambiental en l'àmbit competencial del Departament i mantenir-ne l'actualització.
k) Elaborar les directrius en relació amb les actuacions que es realitzen en els expedients relacionats amb el sistema de prevenció i control ambiental del sector agrari, d'acord amb les competències del Departament.
l) Planificar les línies d'ajuts a les explotacions agrícoles, que no estiguin incloses en les que gestioni o planifiqui una altra direcció general.
m) Coordinar les actuacions i la inspecció en matèria de maquinària agrícola i supervisar les actuacions del Centre de Mecanització Agrària del Departament.
n) Coordinar les actuacions encaminades a la mitigació del canvi climàtic provocat per les pràctiques productives i pels conreus, així com pels subproductes generats en les explotacions agràries.
o) Coordinar les actuacions i propostes en relació amb l'adopció de mesures adreçades a la potenciació de les energies renovables en les explotacions agràries i participar en els organismes interdepartamentals competents en matèria d'energia.
p) Coordinar les actuacions a dur a terme en matèria de foment i implantació de les millors tècniques disponibles en les explotacions agràries i, en particular, en la gestió de les dejeccions ramaderes.
q) Promoure la recuperació i la conservació de la biodiversitat cultivada i els recursos fitogenètics, així com el seu ús, la divulgació i la comercialització de les varietats locals de Catalunya i/o de totes aquelles que representin un interès especial o un patrimoni genètic.
r) Qualsevol altra funció de naturalesa anàloga que se li encomani.
22.2 La Subdirecció General d'Agricultura s'estructura en les unitats administratives següents:
a) El Servei de Sòls i Gestió Mediambiental de la Producció Agrària.
b) El Servei d'Ordenació Agrícola.
Servei de Sòls i de Gestió Mediambiental de la Producció Agrària
El Servei de Sòls i de Gestió Mediambiental de la Producció Agrària té les funcions següents:
a) Elaborar l'inventari i fer el seguiment i avaluació dels recursos agrícoles i edafològics, la fertilitat dels sòls i les necessitats dels cultius.
b) Elaborar els mapes d'aptituds de sòls de Catalunya i col·laborar en l'elaboració dels mapes de sòls de Catalunya.
c) Supervisar l'avaluació de la fertilitat dels sòls i controlar l'acompliment de la normativa sobre fertilitzants, orgànics i minerals.
d) Executar les actuacions en matèria de gestió de les dejeccions ramaderes, nitrats i fertilització.
e) Donar suport a la Ponència Ambiental, en l'àmbit de les competències de la Direcció General.
f) Fomentar i controlar l'adopció de bones pràctiques agrícoles, especialment pel que fa a la gestió de recursos potencialment contaminants dels sòls i les aigües.
g) Coordinar les actuacions en l'àmbit de les millors tècniques disponibles en la ramaderia i en la gestió de les dejeccions ramaderes.
h) Fomentar i controlar l'adopció de les bones condicions agràries i mediambientals, tant a la producció agrícola com en la gestió de les dejeccions ramaderes.
i) Executar les actuacions en matèria de mitigació i adaptació al canvi climàtic en l'agricultura i la ramaderia, així com l'adopció d'energies renovables minimitzadores del canvi climàtic en la gestió agrària.
j) Qualsevol altra de naturalesa anàloga que se li encomani.
24.1 El Servei d'Ordenació Agrícola té les funcions següents:
a) Elaborar propostes per al foment i la millora de les produccions agrícoles, i dels plans d'actuació sectorial així com dels ajuts que s'hi puguin establir.
b) Establir i executar actuacions en matèria d'ordenació, control i certificació de la producció i comercialització de llavors i plantes de viver.
c) Promoure la recuperació, la conservació, l'ús, la divulgació i la comercialització de les varietats locals de Catalunya i/o de totes aquelles que representin un interès especial o un patrimoni genètic.
d) Proposar la regulació de l'ús de varietats vegetals i dels organismes vegetals modificats genèticament a l'agricultura.
e) Participar en l'avaluació i valoració amb caràcter previ a l'autorització de qualsevol activitat d'utilització confinada o d'alliberament voluntari amb organismes vegetals modificats genèticament.
f) Promoure la biodiversitat cultivada i els recursos fitogenètics que suposin alternatives viables i econòmiques als cultius convencionals.
g) Executar mesures en matèria de producció integrada i producció agrària ecològica.
h) Gestionar les línies d'ajuts sectorials a les explotacions agràries, que no siguin competència d'una altra Direcció General.
j) Gestionar i controlar els registres sectorials en l'àmbit de la Subdirecció General.
k) Supervisar les actuacions en matèria de maquinària agrícola.
24.2 Del Servei d'Ordenació Agrícola en depenen les unitats administratives següents:
a) La Secció de Producció Agrícola i Material Vegetal.
b) El Centre de Mecanització Agrària.
24.2.1 La Secció de Producció Agrícola i Material Vegetal té les funcions següents:
a) Instruir els procediments d'ajuts sobre producció agrícola, que no siguin competència d'una altra Direcció General.
b) Executar els plans sectorials d'ordenació i de foment de la producció agrícola.
c) Controlar la producció i la certificació oficial del material vegetal per tal de garantir l'origen, la identitat varietal i l'estat sanitari del material vegetal.
d) Establir la vigilància i el control de les activitats autoritzades i dels organismes o els productes ja comercialitzats que continguin material genèticament modificat.
24.2.2 El Centre de Mecanització Agrària, que té rang orgànic assimilat a secció, té les funcions següents:
a) Vetllar per l'increment de seguretat dels operadors i per la reducció dels efectes de la maquinària en el medi agrícola.
b) Gestionar el Registre oficial de maquinària agrícola.
c) Controlar les característiques de maquinària i equips agrícoles de conformitat amb la normativa vigent.
d) Vetllar per la millora de l'eficiència de les operacions agràries mecanitzades.
e) Participar en estudis i actuacions realitzats conjuntament amb altres organismes o entitats en matèria de maquinària agrícola.
f) Qualsevol altra de naturalesa anàloga que li sigui encomanada.
25.1 El Servei de Sanitat Vegetal té les funcions següents:
a) Executar les actuacions en matèria de prevenció i lluita fitopatològica i proposar-ne l'ordenació.
b) Coordinar i executar les actuacions en matèria de foment de la lluita biològica, de la lluita dirigida i de la gestió integrada de plagues.
c) Coordinar les actuacions de les agrupacions d'agricultors per a la lluita contra els agents perjudicials per a la producció agrícola.
d) Gestionar els ajuts en matèria de sanitat vegetal.
e) Gestionar els Registres de proveïdors de material vegetal, d'agrupacions de defensa vegetal i de productors i operadors de mitjans de defensa fitosanitària.
f) Executar les actuacions en matèria de campanyes fitosanitàries així com les mesures obligatòries per als proveïdors de material vegetal per autoritzar l'emissió de passaports fitosanitaris.
g) Coordinar i executar els programes de vigilància i control de la comercialització, utilització i experimentació de productes fitosanitaris.
h) Gestionar els laboratoris d'agricultura i sanitat vegetal.
a) La Secció de Prevenció i Lluita Fitopatològica.
b) El Laboratori d'Agricultura i Sanitat Vegetal de Catalunya.
25.2.1 La Secció de Prevenció i Lluita Fitopatològica té les següents funcions:
a) Executar les actuacions en matèria de lluita fitopatològica i gestió integrada de plagues, malalties vegetals i males herbes.
b) Implantar mètodes alternatius a la lluita química.
c) Estudiar les plagues agrícoles, divulgar els mitjans de lluita, les tècniques d'aplicació i recomanar els mitjans de prevenció i lluita contra aquelles.
d) Executar les mesures fitosanitàries en explotacions agrícoles, planters i mitjans de transport.
25.2.2 El Laboratori d'Agricultura i Sanitat Vegetal de Catalunya, ubicat a Lleida, i assimilat orgànicament a secció, té les funcions següents:
a) Desenvolupar i aplicar l'analítica de laboratori necessària per donar suport diagnòstic als programes d'agricultura i sanitat vegetal.
b) Organitzar activitats tècniques de formació de personal.
c) Realitzar anàlisis en matèria de producció agrícola i sanitat vegetal.
d) Qualsevol altra funció anàloga que se li encomani.
Subdirecció General de Ramaderia
26.1 La Subdirecció General de Ramaderia té les funcions següents:
a) Coordinar les polítiques, les estratègies, els programes i els plans en matèria de ramaderia.
b) Avaluar els recursos ramaders i promoure actuacions d'ordenació de la producció ramadera.
c) Definir les línies estratègiques en matèria de benestar animal, salut animal i seguretat alimentària en la producció ramadera i del seu control.
d) Definir línies estratègiques de foment de la millora de la producció ramadera i de la sanitat animal.
e) Coordinar les directrius i actuacions corresponents per assegurar la implantació de la normativa europea en matèria de benestar animal i seguretat alimentària en la producció ramadera.
f) Impulsar i desenvolupar la interlocució amb les administracions públiques i altres agents externs per tal de fomentar les actuacions en l'àmbit de la seguretat alimentària.
26.2 La Subdirecció General de Ramaderia s'estructura en les unitats administratives següents:
a) El Servei d'Ordenació Ramadera.
b) El Servei de Prevenció en Salut Animal.
c) El Servei d'Alimentació Animal i Seguretat de la Producció Ramadera.
27.1 El Servei d'Ordenació Ramadera té les funcions següents:
a) Elaborar propostes en matèria de foment i millora de la producció ramadera.
b) Proposar les actuacions en matèria d'ordenació de les explotacions ramaderes com a mitjà de control de la producció animal.
c) Coordinar la gestió del registre de contractes d'integració, els registres i bases de dades en matèria d'explotacions ramaderes i el de transportistes d'animals.
d) Executar els programes de millora genètica ramadera i les actuacions en matèria de races autòctones o testimonials i promoure la protecció i foment de les races autòctones i les espècies en règim extensiu i intensiu, així com les considerades menors.
e) Elaborar propostes de línies d'ajuts al sector ramader i gestionar-les, sempre que no sigui competència d'una altra Direcció General.
f) Executar les actuacions en matèria de benestar animal i de transport dels animals.
g) Executar les actuacions en matèria de certàmens i concentracions d'animals vius.
h) Gestionar els registres d'agents del sector lleter implicats en la producció, transport, emmagatzematge i tractament de la llet crua i dels contenidors de llet i exercir el control del sector lacti, especialment el control i la gestió de la taxa làctia i la qualitat de la llet.
i) Executar les actuacions en matèria de classificació de canals i ous.
j) Coordinar els programes sectorials de control en l'àmbit de les competències del Servei.
27.2 Del Servei d'Ordenació Ramadera en depèn la Secció d'Ordenació Sectorial Ramadera, que té les funcions següents:
a) Gestionar els registres i bases de dades en matèria d'explotacions ramaderes, en matèria de contractes d'integració i de transportistes d'animals.
b) Controlar el compliment en matèria de classificació de canals i ous.
c) Controlar les actuacions en matèria de certàmens i concentracions d'animals vius.
Servei de Prevenció en Salut Animal
28.1 El Servei de Prevenció en Salut Animal té les funcions següents:
a) Elaborar i dirigir els programes sanitaris de prevenció, vigilància, alerta, lluita, emergència i eradicació sota criteris d'estandardització, de simplificació i d'actuació en xarxa, i impulsar-ne la innovació tecnològica i la recerca en la seva aplicació.
b) Dirigir el funcionament dels laboratoris de sanitat ramadera, supervisar i controlar els laboratoris que realitzin analítiques en matèria de sanitat animal per encàrrec del Departament i proposar acords amb altres laboratoris públics i/o privats per a la seva habilitació per a determinades analítiques.
c) Elaborar i dirigir programes transversals de suport a la sanitat animal de caràcter preventiu, en especial els referents a la bioseguretat, i elaborar i mantenir operatius els programes d'alerta i emergència sanitària.
d) Fomentar la constitució de les agrupacions de ramaders de caràcter sanitari, així com la seva participació en l'elaboració i l'execució dels programes sanitaris.
e) Organitzar el sistema d'identificació i moviment de bestiar i programar-ne els controls per tal d'assegurar la traçabilitat de la producció i la sanitat ramadera.
28.2 Del Servei de Prevenció en Salut Animal en depenen:
a) La Secció de Vigilància, Lluita i Control de les malalties dels animals.
b) La Secció de Prevenció Sanitària.
c) Laboratori de Sanitat Animal de Catalunya.
28.2.1 La Secció de Vigilància, Lluita i Control de les malalties dels animals té les funcions següents:
a) Exercir el control, auditar i avaluar els programes sanitaris de malalties animals de prevenció, vigilància, alerta, lluita, emergència i eradicació.
b) Informar sobre l'execució de programes sanitaris de malalties animals a l'Administració General de l'Estat i a la Unió Europea, quan correspongui.
c) Coordinar la participació de les agrupacions de ramaders de caràcter sanitari i els veterinaris en l'elaboració i l'execució dels programes sanitaris.
28.2.2 La Secció de Prevenció Sanitària té les funcions següents:
a) Executar els programes sanitaris transversals o de prevenció sanitària genèrica dels animals, en especial els relatius al moviment del bestiar, les emergències sanitàries i la bioseguretat.
b) Executar les actuacions en matèria d'identificació i moviment del bestiar.
c) Proposar mesures de desenvolupament dels sistemes informàtics per al registre de les dades d'identificació i moviment dels animals.
d) Executar els controls dels programes d'identificació i del moviment animal.
e) Definir els criteris per al reconeixement de les agrupacions de ramaderes de caràcter sanitari.
28.2.3 El Laboratori de Sanitat Animal de Catalunya, assimilat orgànicament a secció, té les funcions següents:
a) Desenvolupar, realitzar i actualitzar les tècniques analítiques per donar suport diagnòstic als programes de sanitat animal.
b) Implantar les directrius del Servei de Prevenció en Salut Animal en matèria d'acreditació de qualitat.
c) Elaborar els informes tècnics i els certificats sanitaris que se li demanin, en l'àmbit de les seves funcions.
d) Participar en les activitats tècniques per a les quals sigui requerit per part del Servei de Prevenció en Salut Animal.
Servei d'Alimentació Animal i Seguretat de la Producció Ramadera
29.1 El Servei d'Alimentació Animal i Seguretat de la Producció Ramadera té les funcions següents:
a) Coordinar les actuacions en matèria de seguretat alimentària en l'àmbit de la producció ramadera i programar els controls d'higiene a les explotacions ramaderes.
b) Dirigir les actuacions de control als establiments i operadors del sector de l'alimentació animal i de l'àmbit dels subproductes animals i productes derivats no destinats a consum humà de menor risc per a la salut pública i animal, garantint-ne la seguretat de les substàncies que s'incorporen a la cadena de producció, comercialització i ús de pinsos.
c) Gestionar el registre d'operadors del sector de l'alimentació animal i de l'àmbit dels subproductes animals i productes derivats no destinats al consum humà.
d) Proposar actuacions d'investigació en animals vius i els productes que se'n derivin, de residus de medicaments veterinaris i altres productes que s'hi puguin detectar, i executar les actuacions en matèria de comercialització i ús racional dels medicaments veterinaris.
e) Supervisar i certificar les auditories de bones pràctiques de laboratori (BPL) i de les normes de correcta fabricació (NCF) relacionades amb els medicaments veterinaris.
29.2 Del Servei d'Alimentació Animal i Seguretat de la Producció Ramadera depèn la Secció d'Alimentació Animal, que té les funcions següents:
a) Executar les actuacions de control de la fabricació, comercialització, transport i utilització de pinsos.
b) Executar les mesures de control als establiments i operadors del sector de l'alimentació animal.
c) Elaborar protocols que garanteixin la traçabilitat de qualsevol tipus de pinso i supervisar-ne el seu bon funcionament.
d) Coordinar les actuacions derivades de l'activació del procediment del sistema ràpid d'alertes en alimentació animal.
Direcció General de Desenvolupament Rural
30.1 La Direcció General de Desenvolupament Rural té les següents funcions:
a) Elaborar i proposar les polítiques i estratègies, plans i programes en matèria de desenvolupament integral del món rural, la diversificació de l'economia rural i el sòl agrari.
b) Fomentar el desenvolupament i la millora integral de les àrees rurals, i de les explotacions agrícoles i ramaderes.
c) Impulsar actuacions per a la millora de les estructures agràries de producció i la dimensió de les explotacions, per tal d'impulsar-ne la competitivitat.
d) Planificar les mesures en matèria d'assegurances agràries.
e) Realitzar actuacions en totes les matèries que directament o indirectament impliquin actuacions en sòl no urbanitzable d'interès agrari, especialment les relacionades amb els àmbits urbanístics, paisatgístics, ambientals, energètics i qualsevol altre, i ordenar i fomentar l'agricultura periurbana.
f) Impulsar actuacions en el sòl agrari.
g) Planificar les línies d'ajuts a les explotacions agràries i de desenvolupament rural, així com la proposta de normativa reguladora en aquestes matèries.
h) Impulsar les polítiques estructurals en matèria d'infraestructures agràries i rurals i d'ordenació territorial agrària i rural i planificar obres de camins rurals.
i) Dirigir les actuacions en matèria de regadius, ja sigui executada directament pel Departament com per empreses públiques dependents de les administracions públiques que comprèn la seva planificació, programació, ordenació i gestió, així com la planificació i gestió de les concentracions parcel·làries.
k) Exercir la potestat sancionadora en l'àmbit de les seves competències.
30.2 La Direcció General de Desenvolupament Rural s'estructura en els òrgans següents:
a) La Subdirecció General de Gestió i Control d'Ajuts Directes.
b) La Subdirecció General de Planificació Rural.
c) La Subdirecció General d'Infraestructures Rurals.
Subdirecció General de Gestió i Control d'Ajuts Directes
31.1 La Subdirecció General de Gestió i Control d'Ajuts Directes té les funcions següents:
a) Planificar, coordinar, organitzar i gestionar les línies d'ajuts directes i dels ajuts a les explotacions en el marc de l'Organització Comuna de Mercats (OCM), i dins de la Política Agrària Comunitària, excepte les mesures relatives a la transformació de productes agraris amb finalitat de regulació del mercat i els ajuts al consum, i l'emmagatzematge privat.
b) Coordinar la relació entre el Departament, el Fons Espanyol de Garantia Agrària i l'Administració General de l'Estat en relació amb els ajuts especificats a la lletra a) de l'apartat 1 d'aquest article.
c) Planificar i dissenyar les actuacions d'inspecció i control en la gestió dels ajuts i de la condicionalitat, així com organitzar i supervisar-ne el pagament.
d) Coordinar i supervisar la gestió dels diferents sistemes d'informació, bases de dades o registres que estiguin adscrits a la Subdirecció General.
e) Elaborar propostes amb relació a la normativa reguladora en matèria dels ajuts especificats a la lletra a) de l'apartat 1 d'aquest article.
f) Supervisar la gestió sobre el Catàleg d'Explotacions Agràries Prioritàries.
31.2 La Subdirecció General de Gestió i Control d'Ajuts Directes s'estructura en les unitats administratives següents:
a) El Servei de Coordinació d'Ajuts i Registres.
b) El Servei de Control Integrat i Pagaments.
Servei de Coordinació d'Ajuts i Registres
32.1 El Servei de Coordinació d'Ajuts i Registres té les funcions següents:
a) Gestionar les línies d'ajuts en l'àmbit de la Subdirecció General.
b) Coordinar i organitzar la Declaració Única Agrària.
c) Gestionar el Sistema Integrat de Dades de les Explotacions Agràries de Catalunya, el Catàleg d'explotacions agràries prioritàries i el Sistema Integrat de Gestió i Control.
d) Gestionar la base de dades de drets de pagament únic i dels drets de producció ramadera.
32.2 Del Servei de Coordinació d'Ajuts i Registres en depèn la Secció de Planificació de Campanyes, que té les funcions següents:
a) Realitzar informes i estudis sobre la planificació anual de les línies d'ajuts directes i de les procedents de l'OCM a les explotacions agràries.
b) Proposar la programació de les convocatòries de les línies d'ajuts directes.
c) Establir els processos i realitzar la tramitació dels expedients d'ajuts directes i de les OCM a les explotacions agràries.
d) Mantenir el sistema integrat de dades de les explotacions agràries de Catalunya.
33.1 El Servei de Control Integrat i Pagaments té les funcions següents:
a) Gestionar el sistema d'informació geogràfica de parcel·les agrícoles.
b) Coordinar la gestió de la condicionalitat i l'execució dels controls pels òrgans especialitzats corresponents, d'acord amb la normativa d'aplicació i sense perjudici de l'execució dels controls que correspon als òrgans especialitzats dins de les diferents unitats directives del Departament.
c) Dissenyar els plans de control administratiu i controls sobre el terreny de les línies d'ajut de la subdirecció i supervisar-ne l'execució.
d) Realitzar controls de qualitat dels ajuts en l'àmbit de la Subdirecció General.
e) Gestionar el pagament dels ajuts en l'àmbit de la Subdirecció General.
33.2 Del Servei de Control Integrat i Pagaments en depenen:
a) La Secció de Controls i Condicionalitat.
33.2.1 La Secció de Controls i Condicionalitat té les funcions següents:
a) Proposar els plans de control de les línies d'ajuts.
b) Posar en pràctica les tècniques de teledetecció i control per imatge.
c) Executar els plans i els procediments de control.
d) Elaborar el pla anual de formació en matèria de controls dels ajuts.
e) Coordinar els controls de la condicionalitat.
33.2.2 La Secció de Pagaments té les funcions següents:
a) Gestionar els tràmits pels pagaments dels ajuts.
b) Supervisar el seguiment financer i pressupostari dels ajuts.
c) Gestionar la tramitació d'al·legacions i recursos en matèria d'ajuts.
d) Executar els controls de qualitat dels ajuts.
Subdirecció General de Planificació Rural
34.1 La Subdirecció General de Planificació Rural té les funcions següents:
a) Planificar, coordinar i fer el seguiment de plans i programes de desenvolupament rural i de diversificació de l'economia rural.
b) Supervisar i coordinar els programes de foment del desenvolupament i millora integral de les àrees rurals i de les explotacions agrícoles i ramaderes.
c) Supervisar i coordinar els programes en matèria de plans de millora de les estructures agràries de producció i la dimensió de les explotacions, per tal d'impulsar-ne la competitivitat.
d) Planificar i dissenyar les actuacions en matèria d'inspecció i control en els ajuts de desenvolupament rural.
e) Gestionar les línies d'ajuts en l'àmbit del desenvolupament rural.
f) Gestionar el pla d'assegurances agràries.
34.2 De la Subdirecció General de Planificació Rural en depenen:
a) El Servei d'Ajuts a la Competitivitat Agrària.
b) El Servei d'Ajuts a la Sostenibilitat Agrària.
c) El Servei de Programació i Dinamització Rural.
Servei d'Ajuts a la Competitivitat Agrària
35.1 El Servei d'Ajuts a la Competitivitat Agrària té les funcions següents:
a) Gestionar els plans i programes d'actuació en matèria de millora integral i de modernització de les explotacions agràries, de millora de les seves condicions de vida i treball, i de les seves rendes.
b) Gestionar altres mesures d'inversions a les explotacions agràries, destinades a millorar la seva competitivitat.
c) Gestionar i fer el seguiment de les mesures d'assegurament de la integritat de les explotacions agràries, de la seva capitalització adequada i de la potenciació dels seus sistemes de gestió, amb coordinació amb altres òrgans o unitats del Departament.
d) Estudiar els mètodes i tècniques d'elaboració de plans de modernització i desenvolupament integral de les explotacions agràries, el seu finançament, i fer-ne el seguiment.
35.2 Del Servei d'Ajuts a la Competitivitat Agrària en depèn la Secció d'Ajuts a les Estructures Agràries, que té les funcions següents:
a) Gestionar els ajuts per a la modernització de les estructures de les explotacions agràries, primera instal·lació de joves a l'agricultura, la diversificació de l'activitat agrària i l'assessorament de les explotacions agràries.
b) Elaborar les propostes de normativa reguladora dels ajuts així com les propostes d'aprovació i pagament de les línies d'ajuts a les estructures agràries.
c) Executar els plans de control i la supervisió de les actuacions de gestió de les unitats que hi participen.
d) Coordinar l'aplicació del Contracte Global d'Explotació.
Servei d'Ajuts a la Sostenibilitat Agrària
36.1 El Servei d'Ajuts a la Sostenibilitat Agrària té les funcions següents:
a) Coordinar i gestionar les mesures agroambientals i de zones desafavorides.
b) Gestionar altres mesures d'inversions no productives i de sostenibilitat a les explotacions agràries.
c) Gestionar els ajuts sobre assegurances agràries, els destinats a pal·liar els danys produïts a les explotacions agràries per adversitats climàtiques o d'incendis i els ajuts agroambientals i a zones desfavorides.
36.2 Del Servei d'Ajuts a la Sostenibilitat Agrària en depenen:
a) La Secció d'Ajuts Agroambientals i Zones Desafavorides.
b) La Secció d'Assegurances Agràries.
36.2.1 La Secció d'Ajuts Agroambientals i Zones Desafavorides té les funcions següents:
a) Donar suport a la gestió dels ajuts agroambientals i de zones desafavorides i dels ajuts per indemnitzacions compensatòries.
b) Elaborar els procediments de gestió i els plans de control corresponents.
36.2.2 La Secció d'Assegurances Agràries té les funcions següents:
a) Impulsar i proposar millores i noves línies per estendre la contractació d'assegurances agràries.
b) Avaluar l'impacte econòmic que poden suposar els danys produïts a les explotacions agràries per desastres naturals o altres esdeveniments de caràcter excepcional i estudiar la proposta dels possibles ajuts dirigits a pal·liar-los.
c) Gestionar i tramitar els ajuts per al foment de les assegurances agràries, els ajuts al cessament anticipat de l'activitat agrària i els ajuts destinats a pal·liar els danys produïts a les explotacions agràries per desastres naturals o altres esdeveniments de caràcter excepcional.
e) Elaborar i dur a terme els plans de control per a la supervisió de les actuacions de les diferents línies d'ajuts gestionades per la Secció.
Servei de Programació i Dinamització Rural
37.1 El Servei de Programació i Dinamització Rural té les funcions següents:
a) Dissenyar i coordinar la programació, l'execució financera i el seguiment i avaluació del Programa de Desenvolupament Rural.
b) Coordinar i gestionar les actuacions d'aplicació de la metodologia Leader i d'altres programes relacionats amb la dinamització del món rural.
c) Coordinar i supervisar els grups d'acció local que participen en la gestió dels ajuts que gestiona el Servei.
d) Coordinar i gestionar els ajuts per dotar de serveis bàsics l'economia i la població rural.
e) Elaborar els procediments de gestió i els plans de control, així com les propostes d'aprovació i de pagament dels ajuts que gestiona el Servei.
37.2 Del Servei de Programació i Dinamització Rural en depèn la Secció de Programació Rural, que té les funcions següents:
a) Coordinar, revisar l'execució financera i fer el seguiment i l'avaluació del Programa de desenvolupament rural.
b) Coordinar i donar suport a les activitats dels òrgans de seguiment del Programa de Desenvolupament Rural.
c) Garantir que la selecció de les operacions finançables a través de les mesures del Programa de desenvolupament rural s'ajustin als criteris determinats en el Programa.
d) Coordinar i gestionar projectes innovadors en l'àmbit de la Xarxa Rural Nacional.
Subdirecció General d'Infraestructures Rurals
La Subdirecció General d'Infraestructures Rurals té les funcions següents:
a) Elaborar plans i programes en matèria d'infraestructures agràries i rurals, de regadius, així com efectuar-ne el control de la seva execució i l'avaluació dels resultats.
b) Elaborar la proposta de declaració d'interès general de projectes d'infraestructures que afectin el sòl agrari o el desenvolupament rural.
c) Gestionar mesures de foment en matèria de regadius i camins rurals.
d) Proposar la regulació de les actuacions relacionades amb la concentració parcel·lària i amb les obres de regadiu i altres infraestructures, i fer-ne el seguiment i avaluació.
e) Coordinar les relacions amb la resta de departaments de la Generalitat l'actuació dels quals incideixi, de forma transversal, sobre qualsevol de les matèries relacionades amb les infraestructures agràries i coordinar les actuacions territorials que estiguin relacionades amb el sòl agrari.
f) Supervisar la redacció d'estudis i projectes, l'execució i el control d'obres i actuacions de foment per a la millora de la infraestructura rural i per a la transformació en regadiu i millora dels regadius existents, cercant l'aprofitament i la conservació de recursos hídrics per a finalitats agràries.
g) Executar els plans i actuacions en matèria de camins rurals.
h) Executar els programes en matèria d'ordenació i gestió del sòl agrari per al desenvolupament integral i la protecció del món rural i impulsar el reconeixement de la figura dels municipis rurals com a mesura de protecció de les activitats agràries.
i) Supervisar els projectes de les obres que promou o executa el Departament, exercint les funcions d'oficina supervisora que preveu la normativa sobre contractació administrativa i d'obra pública.
Direcció General d'Alimentació, Qualitat i Indústries Agroalimentàries
39.1 La Direcció General d'Alimentació, Qualitat i Indústries Agroalimentàries té les següents funcions:
a) Planificar i coordinar les polítiques, els plans i els programes en matèria d'alimentació, qualitat agroalimentària i indústries agroalimentàries.
b) Ordenar i supervisar les actuacions en matèria d'inspecció, verificació i control de la qualitat i la lluita contra els fraus en la producció i comercialització agroalimentàries i dels mitjans de producció agraris i aprovar-ne els plans d'inspecció.
c) Planificar i supervisar les actuacions d'ordenació, foment i promoció els productes agroalimentaris de qualitat i/o amb mencions de qualitat, l'artesania alimentària, fires, mercats, certàmens de productes agroalimentaris, xarxa d'agrobotigues i els hàbits de consum de productes alimentaris.
d) Desenvolupar línies d'actuació en matèria de comercialització i distribució de productes alimentaris i dels petits establiments agroalimentaris en el món rural.
e) Planificar i gestionar els serveis analítics del Departament i autoritzar els laboratoris de productes agroalimentaris.
f) Ordenar el sector de les begudes alcohòliques, en col·laboració amb l'Institut Català de la Vinya i el Vi, si escau, i les no alcohòliques.
g) Autoritzar les pràctiques enològiques previstes a la normativa europea.
h) Planificar les línies d'ajuts a la transformació i comercialització de productes agraris i alimentaris.
i) Planificar mesures de foment de les cooperatives agroalimentàries i les societats agràries de transformació.
j) Proposar la normativa reguladora en les matèries competència de la Direcció General.
k) Exercir les competències que en resultin de la normativa en matèria d'organitzacions interprofessionals agroalimentaris, organitzacions de productors, les agrupacions de productors i les associacions d'organitzacions de productors.
l) Elaborar, de forma conjunta amb l'Institut de Recerca i Tecnologia Agroalimentària, la definició i planificació de la R+D agroalimentària i fomentar la R+D+I en el sector alimentari i el medi natural i coordinar la divulgació i la difusió dels resultats i avenços.
m) Planificar els plans i programes de formació, transferència tecnològica, assessorament i innovació del sector agroalimentari i del medi natural i definir les mesures de foment.
n) Coordinar i dinamitzar la implicació de tots els agents del sector agroalimentari català en els plans i programes d'innovació.
o) Exercir la potestat sancionadora en l'àmbit de les seves competències.
p) Dirigir funcionalment els Serveis Territorials del Departament, en el que li correspongui per raó de la matèria.
39.2 La Direcció General d'Alimentació, Qualitat i Indústries Agroalimentàries s'estructura en:
a) La Subdirecció General de Transferència i Innovació Agroalimentària.
b) La Subdirecció General d'Indústries i Qualitat Agroalimentàries.
c) Subdirecció General de la Inspecció i Control Agroalimentari.
Subdirecció General de Transferència i Innovació Agroalimentària
40.1 La Subdirecció General de Transferència i Innovació Agroalimentària té les funcions següents:
a) Executar i fer el seguiment de les polítiques, les estratègies, els programes i els plans en matèria d'innovació tecnològica, assessorament al sector agrari, i de formació en el món agrari i rural.
b) Coordinar les actuacions adreçades a la formació dels agricultors, ramaders i altres operadors de l'àmbit rural.
c) Coordinar la difusió i transferència de coneixement agroalimentari i supervisar la coordinació i difusió del reconeixement d'actuacions innovadores i emprenedores en matèria agroalimentària.
d) Definir i coordinar la recerca, transferència i innovació (R+T+I) agroalimentària i les mesures de foment en R+T+I en empreses agroalimentàries i del medi natural.
e) Supervisar el compliment del contracte programa que el Departament té amb l'Institut de Recerca i Tecnologia Agroalimentàries, el seu seguiment i la proposta de la seva adequació.
f) Dissenyar i implementar protocols, procediments i metodologies per a les actuacions de formació i transferència de coneixement, promogudes, coordinades o executades per les diferents unitats del departament competent en matèria d'agricultura, ramaderia, alimentació i medi natural.
g) Coordinar les actuacions en matèria d'anàlisi agroalimentària, elaboració de la metodologia analítica, realització d'anàlisis inicials, contradictoris i diriments en procediments de litigi i en campanyes de control.
h) Supervisar el funcionament dels laboratoris de productes agroalimentaris, fomentar i controlar la implantació de sistemes d'assegurament de la qualitat als laboratoris de les empreses agroalimentàries.
i) Qualsevol altra funció de naturalesa anàloga que se li atribueixi.
40.2 De la Subdirecció General de Transferència i Innovació Agroalimentària en depenen:
a) El Servei d'Innovació Agroalimentària.
b) El Servei de Formació Agrària.
Servei d'Innovació Agroalimentària
El Servei d'Innovació Agroalimentària té les funcions següents:
a) Coordinar les estratègies i els programes d'innovació al sector agroalimentari.
b) Coordinar l'assessorament al sector agrari català en matèria d'innovació i tecnologia.
d) Executar les mesures adreçades al desenvolupament de la innovació i la tecnificació del sector agrari.
e) Gestionar les mesures de foment de la R+D+I al sector agroalimentari.
f) Coordinar i gestionar els instruments de transferència de coneixement al sector agroalimentari.
g) Gestionar el sistema d'assessorament agrari de Catalunya.
El Servei de Formació Agrària té les funcions següents:
a) Executar els plans i els programes de capacitació professional agrària del Departament tant en l'àmbit de la formació inicial com del reciclatge de coneixements i la formació permanent dels agricultors i en general del món rural.
b) Fer el seguiment i l'avaluació dels plans i els programes de capacitació professional agrària i la coordinació, en aquest àmbit, amb els altres serveis del Departament.
c) Supervisar el funcionament de les escoles i centres de capacitació agrària.
43.1 El Laboratori Agroalimentari, que té el rang assimilat a servei, té les funcions següents:
a) Elaborar mètodes d'anàlisi de control de qualitat sobre productes agraris i alimentaris i sobre els mitjans de la producció agrària, i contrastar-los d'acord amb els criteris de garantia de qualitat exigibles.
b) Realitzar anàlisis inicials, contradictòries i diriments en procediments de litigi i en campanyes de control; emetre dictàmens, informes i certificats oficials d'anàlisis agràries i alimentàries.
c) Gestionar el registre de laboratoris agroalimentaris i les autoritzacions de laboratoris de productes agraris i alimentaris així com la realització de les corresponents inspeccions.
d) Fomentar i controlar la implantació dels sistemes d'assegurament de la qualitat als laboratoris agroalimentaris de Catalunya, així com la organització i la coordinació d'assaigs d'aptitud entre laboratoris.
e) Participar en estudis i projectes orientats a la millora dels processos d'inspecció de la qualitat i la seguretat dels productes agraris i alimentaris.
f) Proporcionar serveis de suport i assessorament científic-tècnic, de normativa reguladora i de sistemes de garantia de qualitat, als laboratoris i empreses del sector orientats a la millora i el foment de la seva activitat.
g) Gestionar el Panell de Tast Oficial d'Olis Verges d'Oliva de Catalunya i el Laboratori d'Olis de Reus.
43.2 El Laboratori Agroalimentari s'estructura en les unitats administratives següents:
b) La Secció de Tècniques Cromatogràfiques.
c) La Secció de Tècniques Bàsiques i Espectrofotomètriques.
43.2.1 La Secció de Tècniques Cromatogràfiques i la Secció de Tècniques Bàsiques i Espectrofotomètriques tenen les funcions següents:
a) Planificar i dirigir les activitats relacionades amb els procediments i amb els equips i/o instruments d'anàlisis de la secció.
b) Coordinar la realització de les anàlisis de les mostres i validar i aprovar els resultats de la seva secció.
c) Impulsar i dirigir la posada a punt i validació de mètodes, utilitzant les tècniques més adients i seguint les normes de qualitat.
d) Dirigir i coordinar les activitats relacionades amb la utilització i el calibratge dels equips i/o instruments d'anàlisis assignats a la seva secció i vetllar per la seva actualització i innovació.
e) Qualsevol altra funció que se li encomani.
43.2.2 La Secció de tècniques bàsiques i espectrofotomètriques i la Secció de tècniques cromatogràfiques es diferencien per l'especificitat de les tècniques analítiques que apliquen així com els equips d'anàlisis que utilitzen.
Subdirecció General d'Indústries i Qualitat Agroalimentàries
44.1 La Subdirecció General d'Indústries i Qualitat Agroalimentàries té les funcions següents:
a) Planificar i ordenar actuacions en matèria d'alimentació.
b) Fomentar l'equilibri i l'ordenació entre els agents de la cadena alimentària.
c) Vetllar i fer el seguiment de les actuacions de les organitzacions interprofessionals agroalimentàries, organitzacions de productors, les agrupacions de productors i les associacions d'organitzacions de productors i proposar-ne en el seu cas el reconeixement.
d) Elaborar els plans i programes en matèria d'indústries agroalimentàries.
e) Coordinar les actuacions en matèria de transformació, comercialització i distribució de productes agroalimentaris.
f) Planificar els ajuts a la transformació i comercialització de productes agroalimentaris, de regulació de mercats en origen i de les seves entitats gestores, de productes agroalimentaris de qualitat, de regulació de mercats i en matèria d'associacionisme i cooperativisme agrari.
g) Coordinar i fer el seguiment de les mesures sobre ordenació de l'alimentació, la qualitat agroalimentària i l'ordenació, el foment i la promoció de les denominacions d'origen protegides, indicacions geogràfiques protegides i altres mencions de qualitat agroalimentària.
h) Supervisar les actuacions del sistema de certificació i control dels productes amb denominacions o indicacions d'origen i altres mencions de qualitat agroalimentària.
i) Fomentar i fer el seguiment de la xarxa d'agrobotigues.
k) Recolzar la implantació del Codi de Bones Pràctiques comercials de la cadena agroalimentària.
l) Coordinar les mesures d'impuls, foment i millora del cooperativisme agroalimentari.
m) Supervisar la gestió del registre de societats agràries de transformació i del registre d'indústries agroalimentàries.
n) Qualsevol altra funció de naturalesa anàloga que se li atribueixi.
44.2 La Subdirecció General d'Indústries i Qualitat Agroalimentàries s'estructura en:
a) El Servei d'Indústries i Comercialització Agroalimentària.
b) El Servei de Promoció de la Qualitat Agroalimentària.
c) El Servei de Regulació de Mercats Agroalimentaris.
Servei d'Indústries i Comercialització Agroalimentària
El Servei d'Indústries i Comercialització Agroalimentària té les funcions següents:
a) Executar els programes de millora de les condicions de transformació i comercialització agroalimentàries en origen.
b) Executar els programes de normalització i ordenació dels mercats en origen i de les llotges de productes agraris.
c) Gestionar el registre en matèria d'indústries agroalimentàries.
d) Gestionar el registre en matèria de societats agràries de transformació.
e) Gestionar els ajuts en matèria de foment de la indústria i la comercialització agroalimentària, sense perjudici de les competències que puguin correspondre a altres direccions generals.
f) Controlar els mercats en zones de producció i les actuacions de les seves entitats gestores.
g) Gestionar els expedients de reconeixement de les organitzacions interprofessionals agroalimentàries, de les organitzacions de productors, les agrupacions de productors i les associacions d'organitzacions de productors.
h) Fer el seguiment tècnic dels diferents sectors agroindustrials i l'elaboració de les dades que en deriven.
i) Fer el seguiment del Codi de bones pràctiques comercials de la cadena agroalimentària.
Servei de Promoció de la Qualitat Agroalimentària
El Servei de Promoció de la Qualitat Agroalimentària té les funcions següents:
a) Executar les mesures de promoció, orientar, assistir i supervisar les activitats de les denominacions d'origen protegides, indicacions geogràfiques protegides i altres mencions d'origen i de qualitat i l'artesania alimentària.
b) Fomentar la implantació dels sistemes d'assegurament de la qualitat a les empreses que produeixen productes emparats amb una denominació, indicació o menció de qualitat.
c) Tramitar els ajuts en matèria de foment de les denominacions d'origen protegides, indicacions geogràfiques protegides i altres mencions de qualitat i de l'artesania alimentària, sense perjudici de les competències que puguin correspondre a altres direccions generals.
d) Gestionar el registre en matèria d'entitats de certificació i control.
e) Executar les actuacions de promoció d'assistència a fires agroalimentàries i la coordinació de les accions promocionals i de difusió dels productes agroalimentaris catalans.
f) Executar les mesures de foment de la venda de proximitat.
Servei de Regulació de Mercats Agroalimentaris
El Servei de Regulació de Mercats Agroalimentaris té les funcions següents:
a) Gestionar els ajuts i mesures relatius a la transformació de productes agraris amb finalitat de regulació de mercats i els ajuts al consum, emmagatzematge privat i retirada de productes de mercat.
b) Gestionar els ajuts adreçats a organitzacions de productors agraris i associacions d'organitzacions de productors.
c) Executar i fer el seguiment de les mesures d'intervenció de mercats agroalimentaris.
d) Executar les mesures en matèria d'abastament i intervenció de productes agraris i d'ajuts agroalimentaris.
e) Tramitar els ajuts de regulació de mercat i altres règims d'ajuts corresponents al sector vitivinícola en relació amb l'Organització Comuna de Mercats (OCM).
Subdirecció General de la Inspecció i Control Agroalimentari
48.1La Subdirecció General de la Inspecció i Control Agroalimentari té les funcions següents:
a) Elaborar i proposar els plans d'inspecció en matèria de lluita contra el frau en la producció i comercialització agroalimentàries.
b) Impulsar mesures de detecció de les conductes i/o pràctiques que infringeixen la normativa vigent en matèria de lluita contra els fraus i de qualitat agroalimentària i les que poden afectar negativament o perjudicar els interessos generals econòmics de la producció, de la industrialització i de la comercialització en origen agroalimentària i promocionar les accions corresponents.
c) Coordinar, avaluar i fer el seguiment de les actuacions d'inspecció i verificació de la qualitat dels productes agroalimentaris i dels mitjans de producció agraris, per tal de comprovar la seva adequació a les normes que regulen les característiques i els procediments d'elaboració i en el supòsit de productes vitivinícoles, begudes espirituoses i alcohols, aquestes funcions s'estenen a la circulació dels productes i a la gestió dels registres corresponents.
d) Coordinar i supervisar les actuacions de comprovació dels sistemes d'autocontrol en matèria de qualitat agroalimentària realitzats pels/per les operadors/es i la tramitació dels expedients sancionadors en matèria de qualitat agroalimentària.
e) Gestionar el registre en matèria d'embotelladors de vins i begudes alcohòliques.
f) Autoritzar als operadors del sector vitivinícola els documents d'acompanyament que emparen el transport i circulació de productes vitivinícoles i de les begudes aromatitzades per tal que puguin ser validades pel mateix expedidor.
g) Autoritzar que els registres o la comptabilitat material que han de dur els operadors del sector vitivinícola estiguin constituïts per un sistema informàtic.
h) Impulsar els tràmits derivats de les inspeccions en els corresponents procediments sancionadors.
i) Fomentar que les indústries agroalimentàries compleixin la normativa agroalimentària que els sigui d'aplicació i fer-ne el seguiment.
j) Planificar accions informatives a les indústries agroalimentàries en matèria de compliment de les normatives agroalimentàries.
48.2 En matèria vitivinícola, aquestes funcions són exercides sense perjudici de les competències de l'Institut Català de la Vinya i el Vi i dels consells reguladors de les denominacions d'origen protegides en matèria d'inspecció i control dels productes vitivinícoles amb denominació d'origen protegida o indicació geogràfica protegida, que es determina a la normativa sectorial.
48.3 Les competències relacionades a l'apartat 1 han de ser exercides sense perjudici de les competències del departament competent en matèria de salut.
Direcció General de Pesca i Afers Marítims.
49.1 La Direcció General de Pesca i Afers Marítims té les funcions següents:
a) Planificar les estratègies, programes i plans en matèria de pesca, aqüicultura, oceanografia, i afers marítims que inclouen les activitats marítimes, tant les nauticorecreatives de caràcter professional com d'esbarjo, com les subaquàtiques de caràcter professional i d'esbarjo, i la formació nauticopesquera i nauticorecreativa.
b) Planificar les actuacions en matèria d'ajuts al sector pesquer en el marc de la política pesquera europea i altres ajuts i mesures de foment destinats al sector pesquer, aqüícola i al sector d'afers marítims i de les activitats nàutiques.
c) Exercir les funcions de tutela sobre les confraries de pescadors i les seves federacions i dur a terme les actuacions en relació a les relacions institucionals amb altres organitzacions representatives del sector pesquer, aqüícola, de pesca recreativa, d'afers marítims, d'activitats nàutiques i capacitació nauticopesquera.
d) Impulsar la regulació normativa i el règim sancionador en matèria d'ordenació pesquera, de gestió dels recursos marins, de les zones de protecció pesquera o marisquera i altres mesures de protecció dels recursos marins, de l'aqüicultura i el marisqueig, de les llotges de contractació, comercialització dels productes pesquers, de les activitats marítimes, de titulacions nàutiques i capacitació nauticopesquera.
e) Impulsar els plans de les diferents modalitats pesqueres, marisqueres i aqüícoles del litoral català, així com dels plans de recursos marins vius.
f) Aprovar els plans de gestió de les diferents modalitats de pesca i fer-ne el seguiment.
g) Fomentar les activitats de pesca-turisme, turisme pesquer i aqüícola i demostracions de pesca.
h) Aprovar el Pla general de control i inspecció en les matèries competència de la Direcció General.
i) Exercir la potestat sancionadora en l'àmbit de les seves competències.
k) Qualsevol altra funció de naturalesa anàloga que se li atribueixi per normativa sectorial.
49.2 S'adscriu a la Direcció General de Pesca i Afers Marítims el Consell de Pesca i Afers Marítims.
49.3 La Direcció General de Pesca i Afers Marítims s'estructura en:
a) La Subdirecció General de Pesca.
b) La Escola de Capacitació Nauticopesquera de Catalunya.
50.1 La Subdirecció General de Pesca té les funcions següents:
a) Establir i coordinar les actuacions, les estratègies, els programes i els plans que han de dur a terme els Serveis Territorials del Departament en matèria de pesca.
b) Avaluar la planificació i l'execució de les mesures de foment destinats al sector pesquer i aqüícola representatives del sector pesquer, aqüícola, i marisquer.
c) Coordinar les relacions amb les confraries de pescadors, les seves federacions, les organitzacions de productors, els grups d'acció local pel desenvolupament de les zones dependents de la pesca i altres organitzacions representatives del sector pesquer, aqüícola, marisquer i d'activitats marines.
d) Planificar actuacions de foment de l'activitat econòmica del sector pesquer, de l'aqüicultura i el marisqueig així com propostes de mesures que impulsin la diversificació econòmica del sector pesquer i aqüícola, la internacionalització de les empreses i el desenvolupament de les zones dependents de la pesca.
e) Fomentar programes de cooperació interregionals europeus dins de l'àmbit competencial de la Direcció General.
f) Coordinar l'execució pressupostària de la Direcció General.
g) Coordinar la gestió de les concessions i les autoritzacions d'establiments de cultius marins i de recollida d'organismes vius per al cultiu marí.
h) Impulsar propostes relatives al desenvolupament i gestió de les activitats d'aqüicultura i d'oceanografia a Catalunya.
i) Coordinar les actuacions en matèria de control i inspecció en les matèries competència de la Direcció General i proposar-ne el Pla general.
j) Coordinar el programa de seguiment de les aigües, mol·luscs i fitoplàncton tòxic a les zones de producció de marisc del litoral català.
50.2 De la Subdirecció General de Pesca en depenen:
a) El Servei de Foment d'Estructures Pesqueres.
b) El Servei de Recursos Marins.
c) La Secció de Coordinació Administrativa.
51.1 El Servei de Foment d'Estructures Pesqueres té les funcions següents:
a) Elaborar propostes en relació a la normativa reguladora en matèria d'ajuts en el marc de la Política Pesquera Comuna.
b) Gestionar les línies d'ajuts destinats al sector pesquer, aqüícola i de transformació i comercialització dels productes de la pesca en el marc dels fons europeus.
c) Gestionar altres línies d'ajuts i mesures de foment destinats al sector pesquer en matèria de transformació i comercialització dels productes de la pesca.
d) Coordinar les actuacions en matèria d'autoritzacions de nova construcció, modernització i canvis de base dels vaixells de pesca.
e) Supervisar la gestió dels registres en matèria de pesca i aqüicultura, de confraries de pescadors i de les seves federacions, el registre de les organitzacions de productors i el de les entitats associatives de professionals del sector.
f) Coordinar les mesures encaminades a l'exercici de la tutela sobre les confraries de pescadors i les seves federacions.
g) Elaborar i executar les actuacions en matèria de transformació i comercialització dels productes pesquers promovent acords entre els sectors afectats per la transformació i la comercialització de productes pesquers, de l'aqüicultura i el marisqueig.
h) Elaborar propostes en relació a la normativa reguladora en matèria d'ordenació pesquera.
i) Elaborar propostes sobre noves vies de comercialització dels productes pesquers, de l'aqüicultura i del marisqueig.
51.2 Del Servei de Foment d'Estructures Pesqueres en depèn la Secció de Confraries i de la Flota Pesquera, que té les funcions següents:
b) Tramitar les resolucions de construcció de vaixells de pesca i auxiliars, modernitzacions, canvis de base i qualsevol altre regulada reglamentàriament.
c) Gestionar el registre en matèria de pesca i aqüicultura, el registre de confraries de pescadors i de les seves federacions, el registre de les organitzacions de productors i de les entitats associatives de professionals del sector.
d) Executar les mesures encaminades a l'exercici de la tutela sobre les confraries de pescadors i les seves federacions.
52.1 El Servei de Recursos Marins té les funcions següents:
a) Gestionar les zones d'interès pesquer i els esculls artificials i els hàbitats marins.
b) Proposar plans de gestió de les diferents modalitats de pesca i fer-ne el seguiment.
c) Elaborar propostes de plans de gestió de les zones de condicionament marí, reserves pesqueres i zones d'herbassars de fanerògames marines, de coral·ligen i dels grapissars.
d) Proposar reglamentacions dels arts i ormejos de pesca i marisqueig.
e) Proposar els treballs de seguiment del medi marí i dels recursos pesquers.
f) Executar els plans de recursos marins i de les zones de protecció pesquera o marisquera i d'altres mesures de protecció que s'estableixin en relació amb els recursos marins.
g) Proposar l'autorització de l'extracció d'organismes vius amb finalitats científiques, educatives, culturals i aquariològiques a les aigües del litoral català.
h) Elaborar els plans de la inspecció pesquera i d'afers marítims i nàutics, organitzar els mitjans humans i materials, formar als inspectors i dirigir les inspeccions pel territori per controlar el compliment de la normativa aplicable en l'àmbit competencial de la Direcció General.
i) Establir directrius o plans d'actuació conjunta amb el Cos d'Agents Rurals i amb la Policia de Catalunya o amb altres administracions públiques, que puguin actuar com a inspecció de pesca i afers marítims, en l'àmbit de les competències de la Direcció General.
a) La Secció de Pesca i Marisqueig.
b) La Secció de Control i Inspecció.
c) La Secció de Protecció del Litoral i Seguiment del Medi Marí.
52.2.1 La Secció de Pesca i Marisqueig té les següents funcions:
a) Elaborar propostes de reglamentació d'arts, ormeigs, instruments, i equips de pesca.
b) Elaborar les propostes dels plans de gestió de les diferents modalitats de pesca i marisqueig.
b) Elaborar estudis de regulació de les diferents modalitats de pesca i marisqueig, horari de l'activitat extractiva, fons mínims, talles mínimes i períodes de veda per zones i/o espècies.
c) Tramitar els expedients de llicències i autoritzacions per a la pesca professional.
52.2.2 La Secció de Control e Inspecció té les funcions següents:
a) Inspeccionar les activitats de la pesca professional en l'àmbit de les competències de la Direcció General, i de les activitats relacionades amb els afers marítims i activitats nàutiques, amb col·laboració amb l'Escola de Capacitació Nauticopesquera de Catalunya.
b) Coordinar, donar suport i fer el seguiment de les actuacions de control exercides per les persones habilitades en les funcions de control i inspecció en matèria de pesca i afers marítims dirigides a vetllar pel compliment de la normativa vigent.
c) Elaborar informes, programes i plans de control, memòries i estadístiques de les actuacions realitzades en l'exercici de les funcions de control i inspecció en matèria de pesca i afers marítims i activitats nàutiques.
d) Proposar i participar en l'elaboració d'activitats formatives dirigides a la formació contínua i el perfeccionament del personal que exerceix les funcions de control i inspecció en matèria de pesca, afers marítims i activitats nàutiques.
e) Redactar i fer el seguiment dels projectes per a la millora de les activitats de control i inspecció en matèria de pesca i afers marítims.
52.2.3 La Secció de Protecció del Litoral i Seguiment del Medi Marí té les següents funcions:
a) Proposar la planificació i dur a terme la gestió de les zones de condicionament marí i zones marines protegides d'interès pesquer i els esculls artificials.
b) Gestionar els hàbitats marins d'interès pesquer i proposar i desenvolupar mesures de conservació.
c) Fer el seguiment de les actuacions que tenen lloc a la franja costanera i que poden afectar els recursos marins o l' activitat pesquera.
d) Tramitar les autoritzacions d'extracció d'organismes vius amb finalitats científiques, educatives, cultuals i aquariològiques al litoral català.
e) Informar les autoritzacions dels abocaments de residus al mar, de la realització d'obres d'infraestructures a la zona costanera i de l'atorgament de concessions en aigües interiors susceptibles d'afectar als recursos marins.
La Secció de Coordinació Administrativa té les següents funcions:
a) Donar suport tècnic en la tasca de coordinació administrativa de les unitats de la Direcció General.
b) Gestionar els assumptes en matèria de recursos humans, la gestió i control del pressupost i l'habilitació, en l'àmbit de la Direcció General.
c) Coordinar els plans i els programes d'actuació de la Direcció General, controlar-ne l'execució i avaluar-ne els resultats.
d) Coordinar l'elaboració dels processos de gestió i dels procediments administratius de les diferents unitats de la Direcció General.
Escola de Capacitació Nauticopesquera de Catalunya
L'Escola de Capacitació Nauticopesquera de Catalunya, assimilada orgànicament a servei, té les següents funcions:
a) Ordenar i executar la formació nauticopesquera de caràcter professional i la d'activitats marítimes d'esbarjo.
b) Dur les relacions amb altres institucions i entitats en matèria de capacitació nauticopesquera i d'esbarjo, i divulgar els programes i organitzar els cursos de formació en aquesta matèria i gestionar els ajuts corresponents.
c) Organitzar els exàmens i gestionar l'expedició de titulacions nauticoesportives i subaquàtiques, així com de les seves renovacions i validacions.
d) Ésser centre de formació professional reglada en matèria nauticopesquera.
f) Elaborar estudis sobre els canvis tecnològics, organitzatius i sociolaborals que puguin afectar el sector o participar-ne.
g) Promoure accions de desenvolupament i transferència tecnològica en les matèries regulades per aquesta Llei.
h) Gestionar les actuacions relacionades amb les activitats nauticorecreatives de caràcter professional i d'esbarjo, les activitats subaquàtiques, de centres nàutics, acadèmies nàutiques i centres d'immersió i les activitats de diversificació del sector pesquer i aqüícola, així com exercir-ne la supervisió.
i) Tramitar les llicències de pesca recreativa i autoritzar els concursos de pesca marítima.
j) Dur a terme actuacions en matèria de pesca-turisme, turisme pesquer i aqüícola i demostracions de pesca.
k) Col·laborar amb altres administracions, organismes i entitats en matèria d'afers marítims.
l) Col·laborar amb el Serveis de Recursos Marins en les actuacions d'inspecció quan es tracti de les activitats relacionades amb els afers marítims.
Direcció General del Medi Natural i Biodiversitat
55.1 La Direcció General del Medi Natural i Biodiversitat té les funcions següents:
a) Formular directrius en matèria del medi natural, relatives a la seva conservació i gestió, avaluar-ne el grau de conservació i protecció i assumir-ne, quan s'escaigui, la restauració i millora, així com formular projectes d'investigació en tecnologies relacionades amb el medi natural.
b) Dirigir el desplegament del Pla d'espais d'interès natural i de l'Estratègia Catalana de Conservació i Ús Sostenible de la Diversitat Biològica, i participar en la revisió del Pla, la qual haurà de contenir informe favorable del Departament.
c) Promoure la declaració dels espais d'especial protecció, emetre informe favorable sobre l'establiment del règim general i elaborar els plans especials de protecció d'aquests espais.
d) Dissenyar i dirigir les actuacions en matèria de protecció i foment dels terrenys forestals, parcs naturals, espais protegits i protecció dels animals i la flora, i vetllar per la protecció dels ecosistemes de Catalunya.
e) Dirigir les actuacions en matèria de fauna autòctona i al·lòctona, i la protecció dels animals domèstics i de companyia.
f) Dissenyar les mesures en relació amb els terrenys forestals, els espais naturals protegits, els espais inclosos a la Xarxa Natura 2000, les reserves de caça i la resta d'equipaments destinats a la protecció i millora de les espècies animals.
g) Elaborar i tramitar plans especials de protecció, plans de gestió i altres instruments en relació amb els espais naturals protegits.
h) Coordinar les actuacions de vigilància, control i inspecció del medi natural.
i) Dur a terme accions encaminades a la protecció i preservació del medi natural per evitar accions que en puguin lesionar els seus valors.
j) Coordinar les unitats de voluntaris/àries forestals i les agrupacions de defensa forestal.
k) Aprovar els plans de millora pel desenvolupament de l'activitat forestal, cinegètica i de la pesca continental.
l) Potenciar la gestió forestal, l'aprofitament sostenible dels recursos forestals, la gestió associada dels aprofitaments de la fusta i promoure un model econòmic viable de l'activitat forestal.
m) Impulsar un model de gestió de riscs d'incendis.
n) Elaborar les propostes de normativa corresponents a la gestió forestal, la caça i la pesca continental, i, conjuntament amb el departament competent en matèria de planificació i qualitat ambiental, les propostes de normativa corresponents a la protecció de la natura i els espais protegits.
o) Participar en la Ponència ambiental donant-li suport, en relació amb procediments d'avaluació ambiental de plans i programes específics i projectes sotmesos a autorització o llicència ambiental, en l'àmbit de les competències de la Direcció General.
p) Dirigir els aspectes ambientals dels plans i programes específics i dels projectes, en l'àmbit de les competències del Departament.
q) Establir canals d'intercanvi d'informació relacionats amb el medi natural i la biodiversitat entre l'Administració i la societat civil.
r) Formular plans i programes i activitats adreçades a l'educació, recerca i formació ambiental, en l'àmbit de les competències del Departament.
s) Exercir la potestat sancionadora en l'àmbit de les seves competències.
t) Dirigir funcionalment els Serveis Territorials del Departament, en el que li correspongui per raó de la matèria.
55.2 La Direcció General de Medi Natural i Biodiversitat s'estructura en:
b) La Subdirecció General de la Biodiversitat.
c) La Subdirecció General d'Activitats Cinegètiques i Pesca Continental.
d) La Subdirecció General dels Agents Rurals.
f) Àrea de Projectes Transversals.
55.3 S'adscriu a la Direcció General del Medi Natural i Biodiversitat el Consell de Caça de Catalunya.
55.4 S'adscriu a la Direcció General del Medi Natural i Biodiversitat el Consell de Pesca Continental de Catalunya i els Consells Territorials de Pesca Continental.
55.5 S'adscriu a la Direcció General del Medi Natural i Biodiversitat la Taula Intersectorial Forestal.
56.1 La Subdirecció General de Boscos té les funcions següents:
a) Promoure plans i programes d'ordenació dels recursos del medi forestal i avaluar-ne els resultats.
b) Coordinar les actuacions en matèria d'aprofitaments i serveis forestals, camins ramaders i pastures, i establir les actuacions de foment i control per a la millora dels terrenys forestals i l'ús racional i producció dels boscos i les pastures.
c) Coordinar les actuacions en matèria d'hidrologia forestal i lluita contra l'erosió per a la protecció, conservació i millora dels sòls agrícoles i els terrenys forestals.
d) Establir mesures de prevenció d'incendis forestals i de sensibilització.
e) Defensar i gestionar la propietat pública patrimonial de la Generalitat, i dels ens locals quan correspongui.
f) Executar les mesures de foment i control de la qualitat del material forestal de reproducció emprat, genètica forestal i de la conservació de la biodiversitat per mitjà dels bancs de llavors forestals.
g) Promoure actuacions en matèria de recolzament de les indústries de transformació dels recursos forestals, de millora de les tecnologies de recol·lecció i d'extracció de productes del bosc i de la seva comercialització.
h) Promoure la recerca, formació i especialització en el sector forestal.
56.2 La Subdirecció General de Boscos s'estructura en:
a) El Servei de Gestió Forestal.
b) El Servei de Prevenció d'Incendis Forestals.
57.1 El Servei de Gestió Forestal té les següents funcions:
a) Realitzar actuacions en relació amb el Catàleg de les forests d'utilitat pública i el Catàleg de forests protectores de Catalunya; gestionar les forests públiques en règim patrimonial, realitzar la tutela d'altres forests públiques.
b) Gestionar els expedients de les autoritzacions d'aprofitaments i proposar l'aprovació i controlar l'aplicació dels projectes d'ordenació i plans tècnics de gestió i millora forestal, i gestionar plans i programes de forestació i reforestació.
c) Executar les actuacions en matèria de foment per a la millora dels terrenys forestals i dels seus aprofitaments.
d) Executar accions per a la millora de les suredes i la implantació d'espècies de creixement ràpid.
e) Fer el seguiment i el control de les autoritzacions d'aprofitaments forestals i de l'aplicació en terrenys privats de projectes d'ordenació i plans tècnics de gestió i millora forestals aprovats.
f) Elaborar els informes tècnics en matèria d'hidrologia forestal, conservació de sòls i forestació.
g) Realitzar actuacions de prevenció, seguiment i defensa de les plagues forestals.
h) Gestionar els ajuts forestals, sense perjudici de les competències que puguin correspondre a altres Direccions Generals.
i) Tramitar els expedients per a la inclusió de terrenys forestals en el Catàleg de forests protectores.
57.2 Del Servei de Gestió Forestal en depenen:
a) La Secció de Boscos Públics.
b) La Secció d'Ordenació de la Producció Forestal.
57.2.1 La Secció de Boscos Públics té les funcions següents:
a) Gestionar les forests públiques en règim patrimonial i dur a terme accions de tutela d'altres forests públiques.
b) Instruir els expedients per a la inclusió de terrenys forestals al Catàleg de forests d'utilitat pública de Catalunya.
c) Realitzar actuacions per a la consolidació de la propietat forestal pública:
d) Proposar l'establiment de consorcis, convenis i contractes per a accions de forestació i reforestació de terrenys forestals i preparar l'oferta pública de productes forestals i el Pla de millora i aprofitament de pastures públiques per a la ramaderia extensiva.
57.2.2 La Secció d'Ordenació de la Producció Forestal té les funcions següents:
a) Realitzar el seguiment i control de les autoritzacions d'aprofitaments forestals i de l'aplicació en terrenys privats de projectes d'ordenació i plans tècnics de gestió i millora forestal i proposar-ne la normativa tècnica.
b) Realitzar el seguiment de la normativa relativa a productes forestals i indústries forestals i prevenció d'incendis forestals en infraestructures lineals.
57.2.3 La Secció de Planificació té les funcions següents:
a) Elaborar plans i programes d'inversió pública en matèria d'hidrologia forestal, restauració hidrologicoforestal de conques, de defensa contra l'erosió i els allaus i de conservació dels sòls forestals.
b) Informar sobre les propostes d'avaluació de zones d'actuació urgent.
c) Estudiar estructures preventives contra incendis forestals en projectes de reforestació, regeneració natural i reforestació.
d) Elaborar plans de producció forestal i de millora i ordenació de pastures.
Servei de Prevenció d'Incendis Forestals
58.1 El Servei de Prevenció d'Incendis Forestals té les funcions següents:
a) Elaborar els plans de prevenció d'incendis forestals generals.
b) Delimitar les zones de risc d'incendis forestal i elaborar l'índex de perill d'incendis forestal i coordinar les campanyes de sensibilització.
c) Elaborar la cartografia de les zones cremades i els plans d'actuació de les unitats de voluntaris/àries.
d) Elaborar estadístiques de zones cremades i la seva anàlisi.
e) Dur a terme les actuacions de coordinació amb les agrupacions de defensa forestal.
58.2 Del Servei de Prevenció d'Incendis Forestals en depenen:
b) La Secció de Gestió de la Prevenció d'Incendis Forestals.
58.2.1 La Secció d'Inspecció té les funcions següents:
a) Fer el seguiment dels perills d'incendi forestal i elaborar els mapes de perill, informar en matèria de previsió d'incendis i proposar l'adopció del nivell Pla Alfa diàriament.
b) Elaborar informes, memòries i estadístiques de l'evolució de l'estat de les masses forestals respecte al risc d'incendis forestals.
c) Elaborar i actualitzar els mapes de perill estàtic i dinàmic de Catalunya.
d) Avaluar i promoure noves tecnologies per a la millora de la previsió i comportament dels incendis forestals.
58.2.2 La Secció de Gestió de la Prevenció d'Incendis Forestals té les funcions següents:
a) Fixar i controlar els plans d'actuació i els plans de serveis d'infraestructura preventiva.
b) Elaborar el catàleg de les zones de risc, àrees recreatives i urbanitzacions.
c) Gestionar el registre en matèria d'agrupacions de defensa forestal i gestionar els ajuts a aquestes entitats.
d) Gestionar la base de dades de punts d'aigua i urbanitzacions.
e) Analitzar i diagnosticar les causes dels incendis forestals i gestionar el banc de dades d'incendis, així com realitzar treballs de cartografia i estadística de les zones cremades.
f) Executar els plans de cremes controlades per a prevenció d'incendis i de millora d'hàbitats.
Subdirecció General de la Biodiversitat
59.1 La Subdirecció General de la Biodiversitat té les funcions següents:
a) Elaborar directrius relatives a la biodiversitat, respectant les que pugui establir el departament competent en matèria de planificació ambiental i executar els plans programes relatius a aquesta matèria, previstos per la normativa sectorial.
b) Avaluar el grau de conservació i de protecció de la biodiversitat i assumir la seva restauració i millora.
c) Executar el desplegament del Pla d'espais d'interès natural i de l'Estratègia Catalana de Conservació i Ús Sostenible de la Diversitat Biològica, i gestionar el sistema d'informació sobre el medi natural.
d) Aplicar les directrius i les polítiques i coordinar l'actuació del Departament amb els organismes i institucions implicats en matèria d'espècies protegides i animals de companyia.
e) Donar suport a la Ponència Ambiental en els procediments d'avaluació ambiental de plans i programes sectorials de l'àmbit competencial de la Direcció General.
f) Tramitar els procediments sancionadors que pertoquin en l'àmbit de les seves competències.
59.2 De la Subdirecció General de la Biodiversitat, en depenen:
a) El Servei d'Espais Naturals Protegits.
b) El Servei de Biodiversitat i Protecció dels Animals.
60.1 El Servei d'Espais Naturals Protegits té les següents funcions:
a) Coordinar, supervisar i gestionar els espais naturals protegits.
b) Gestionar les mesures relacionades amb els espais naturals de protecció especial i coordinar-ne la intervenció administrativa.
c) Coordinar l'elaboració, seguiment i execució dels programes d'actuacions, plans i projectes que es realitzin en els espais naturals de protecció especial que depenen del Departament i participar en els òrgans rectors i col·laboradors d'aquests parcs o espais naturals protegits.
d) Elaborar directrius i projectes de connectivitat biològica i paisatgística, respectant allò que pugui establir el departament competent en matèria de planificació ambiental.
e) Gestionar els ajuts per a la conservació dels espais naturals protegits,, sense perjudici de les competències que puguin correspondre a altres Direccions Generals.
f) Executar actuacions i programes específics de protecció i millora d'hàbitats i espais naturals d'especial interès.
60.2 Del Servei d'Espais Naturals Protegits en depenen:
a) La Secció de Gestió d'Espais Naturals.
b) La Secció de Seguiment d'Actuacions en els Espais Naturals.
60.2.1 La Secció de Gestió d'Espais Naturals té les funcions següents:
a) Tramitar els expedients administratius, d'ajuts, de realització de projectes i actuacions relatius a la gestió dels parcs o dels espais naturals protegits.
b) Fer el control i el seguiment de les obres, ajuts i programes associats a la gestió dels parcs o dels espais naturals protegits.
c) Executar actuacions en matèria de gestió dels espais naturals protegits.
d) Executar actuacions en matèria de protecció d'arbres monumentals.
60.2.2 La Secció de Seguiment d'Actuacions en els Espais Naturals té les funcions següents:
a) Dur a terme la realització, programació i seguiment d'actuacions de desplegament de la gestió en els espais del Pla d'espais d'interès natural i de la Xarxa Natura 2000 i coordinar-ne la intervenció administrativa.
b) Dur a terme el desenvolupament, l'execució i el seguiment de convenis, contractes de conservació, consorcis i altres fórmules de col·laboració per a la gestió dels espais del Pla d'espais d'interès natural i de la Xarxa Natura 2000.
Servei de Biodiversitat i Protecció dels Animals
61.1 El Servei de Biodiversitat i Protecció dels Animals té les funcions següents:
a) Gestionar les mesures en matèria d'espècies protegides i amenaçades de la fauna i la flora.
b) Coordinar les accions de conservació i gestió de la fauna i la flora protegides i de les invasions biològiques que s'executin en el territori de Catalunya.
c) Desenvolupar les polítiques de prevenció dels danys produïts per la fauna envers les activitats ramaderes, agrícoles i piscícoles.
d) Elaborar, coordinar i aplicar les estratègies de prevenció i lluita contra les espècies invasores i mantenir el seu banc de dades.
e) Coordinar les actuacions relatives a la protecció d'animals de companyia, amb especial atenció a la lluita contra el seu abandonament.
f) Coordinar les accions que assegurin els drets i el benestar animal en els nuclis zoològics i en els procediments d'experimentació animal.
g) Gestionar els ajuts i subvencions en les matèries de biodiversitat i protecció dels animals.
61.2 Del Servei de Biodiversitat i Protecció dels Animals en depenen:
a) La Secció de Conservació de la Biodiversitat.
b) La Secció de Protecció d'Animals de Companyia.
61.2.1 La Secció de Conservació de la Biodiversitat té les següents funcions:
a) Controlar l'estat de conservació de les espècies protegides i amenaçades de la flora i la fauna.
b) Elaborar, tractar i difondre la informació sobre la fauna i la flora.
c) Mantenir i actualitzar el sistema d'informació geogràfica (SIG) de les espècies amenaçades i protegides.
c) Proposar i tramitar la declaració i/o revisió de l'estatus de les espècies protegides i amenaçades, i gestionar els plans de recuperació i de conservació de les espècies amenaçades.
d) Gestionar i coordinar projectes de reintroducció d'espècies i les autoritzacions o acreditacions de captura científica, captura, recol·lecció, tinença, fotografia, filmació, activitats esportives, foragitament, registre de taxidèrmia, falconeria i a d'altres de naturalesa similar.
e) Coordinar la tramitació dels expedients de limitació d'activitats ramaderes i agrícoles en sectors crítics de nidificació de fauna protegida i danys produïts per la fauna protegida.
f) Gestionar els centres de recuperació i reproducció en captivitat d'espècies i les accions de conservació ex situ i coordinar els centres de recuperació o reproducció.
61.2.2 La Secció de Protecció d'Animals de companyia té les funcions següents:
a) Coordinar les actuacions relatives a la protecció dels animals de companyia, la identificació i l'abandonament i gestionar el registre en matèria d'animals de companyia.
b) Tramitar les denúncies en matèria d'animals de companyia, en coordinació amb les administracions locals.
c) Coordinar les relacions amb les associacions de protecció dels animals col·laboradors de la Generalitat de Catalunya.
d) Gestionar les autoritzacions i coordinar la inspecció dels nuclis zoològics.
e) Gestionar el registre en matèria de nuclis zoològics i gestionar els aspectes d'experimentació animal, amb especial atenció a la capacitació, acreditació del personal investigador i de gestió dels procediments d'experimentació animal.
f) Gestionar els expedients d'autorització dels centres autoritzats en experimentació animal.
Subdirecció General d'Activitats Cinegètiques i Pesca continental
62.1 La Subdirecció General d'Activitats Cinegètiques i Pesca Continental té les funcions següents:
a) Establir les directrius generals i planificar de manera sostenible la gestió de la riquesa cinegètica i de la pesca continental.
b) Gestionar els programes relatius a la conservació dels recursos cinegètica i de pesca continental.
c) Avaluar el grau de conservació i de protecció de les espècies cinegètiques i piscícoles, i assumir la seva restauració i millora.
d) Coordinar les activitats cinegètiques a les reserves nacionals de caça i les àrees de caca controlada.
e) Executar les directrius i polítiques i coordinar l'actuació del Departament amb els organismes i institucions relacionats amb la caça i la pesca continental.
f) Desenvolupar les polítiques de prevenció dels danys produïts per la fauna cinegètica envers les activitats agrícoles, ramaderes i piscícoles conjuntament amb la Subdirecció General de Biodiversitat.
g) Gestionar l'execució dels contractes, i els ajuts en l'àmbit de la Subdirecció General.
h) Gestionar el Sistema d'informació geogràfica de les espècies cinegètiques i piscícoles, conjuntament amb la Subdirecció General de Biodiversitat, per mitjà del seguiment integrat de les seves poblacions.
62.2 De la Subdirecció General d'Activitats Cinegètiques i Pesca Continental en depenen:
a) Àrea d'Activitats Cinegètiques.
L'Àrea d'Activitats Cinegètiques, assimilada a servei, té les funcions següents:
a) Elaborar propostes de directrius generals i de la gestió de la riquesa cinegètica.
b) Coordinar la tramitació de llicències de caça i gestionar la concessió de permisos de caça major a les àrees de caça gestionades per la Generalitat de Catalunya.
c) Administrar les reserves nacionals de caça i les zones de caça controlada.
d) Coordinar els criteris d'aprovació dels plans cinegètics a les àrees privades i locals de caça i aprovar els plans cinegètics en àrees amb reglamentació específica.
e) Gestionar els registres d'àrees privades de caça i de refugis de caça de fauna salvatge.
f) Administrar les granges cinegètiques de la Generalitat de Catalunya i controlar les granges cinegètiques privades en matèria d'espècies cinegètiques.
g) Elaborar el Pla anual de repoblacions cinegètiques i vetllar pel seu compliment.
h) Coordinar en l'àmbit de la Subdirecció General les actuacions en matèria de fauna cinegètica no aquàtica durant les crisis sanitàries, en col·laboració amb els òrgans competents en matèria de sanitat animal i de biodiversitat i protecció dels animals.
i) Donar suport al Consell de Caça de Catalunya i exercir-ne la secretaria.
L'Àrea de Pesca Continental, assimilada a servei, té les funcions següents:
a) Elaborar propostes de directrius generals i gestionar la riquesa piscícola i la promoció de la pesca sense mort.
b) Gestionar les zones de pesca continental controlada, els refugis de pesca continental i les reserves genètiques.
c) Gestionar els centres piscícoles de la Generalitat de Catalunya i supervisar els centres piscícoles privats en matèria d'espècies piscícoles.
d) Proposar l'aprovació de les zones de pesca continental controlada i els refugis de pesca continental.
e) Coordinar la tramitació de llicències i permisos de pesca continental.
f) Elaborar el pla anual de repoblacions piscícoles i vetllar pel seu compliment.
g) Tramitar els expedients d'autoritzacions dels concursos de pesca continental.
h) Coordinar en l'àmbit de la Subdirecció General les actuacions en matèria de fauna cinegètica i protegida aquàtica durant les crisis sanitàries, en col·laboració amb els òrgans competents en sanitat animal i de biodiversitat i protecció dels animals.
i) Donar suport al Consell de Pesca Continental de Catalunya i exercir-ne la secretaria.
Subdirecció General dels Agents Rurals
65.1 La Subdirecció General dels Agents Rurals té les funcions següents:
a) Dirigir, coordinar i fer el seguiment de les actuacions dels agents rurals.
b) Vetllar pel compliment de les funcions de vigilància, inspecció, col·laboració en la gestió, investigació, informació i assessorament als ciutadans i ciutadanes que corresponen als agents rurals.
c) Impulsar i elaborar protocols d'actuació i de col·laboració dels agents rurals amb la resta d'òrgans i ens del Departament o d'altres departaments de la Generalitat o altres administracions públiques.
d) Estudiar, dissenyar i implantar els procediments operatius de les actuacions dels agents rurals.
e) Planificar i dirigir, de forma coordinada amb els òrgans amb competència en matèria de formació de funcionaris/àries, la formació dels agents rurals.
f) Planificar, dirigir, gestionar i controlar els recursos humans, materials i pressupostaris assignats a la Subdirecció.
g) Participar en la interlocució amb els agents socials i organitzacions sindicals en l'àmbit de les funcions de la Subdirecció General, així com informar i avaluar sobre l'impacte de les mesures i actuacions relacionades amb la implantació dels acords en l'àmbit de les relacions laborals en l'àmbit del Cos d'Agents Rurals.
65.2 De la Subdirecció General dels Agents Rurals en depenen:
a) L'Àrea General del Cos d'Agents Rurals.
b) El Servei de Coordinació Administrativa.
66.1 L'Àrea General del Cos d'Agents Rurals, que s'estructura de manera jerarquitzada, al capdavant de la qual hi ha l'inspector/a en cap que preveu la normativa reguladora del cos d'agents rurals.
66.2 Les funcions de l'Àrea General del Cos d'Agents Rurals són les que s'assenyalin a la seva normativa reguladora específica.
Servei de Coordinació Administrativa
El Servei de Coordinació Administrativa té les funcions següents:
a) Participar en l'elaboració de projectes i disposicions de caràcter intern en matèries pròpies de la Subdirecció General.
b) Col·laborar en l'elaboració d'informes tècnics en matèries pròpies de la Subdirecció General.
c) Elaborar estadístiques i estudis relatius a l'activitat i funcionament de la Subdirecció General i elaborar propostes de millora de la qualitat dels serveis.
d) Participar en el disseny, revisió i avaluació de procediments administratius, de treball i models normalitzats en matèries pròpies de la Subdirecció General i fer-ne difusió a les diferents unitats.
e) Elaborar propostes de detecció de necessitats en matèria de recursos humans, materials i d'equipaments.
f) Elaborar els programes de formació bàsica del personal del cos d'Agents Rurals.
g) Dur a terme la gestió ordinària de recursos humans, materials i econòmics assignats a l'àmbit de la Subdirecció General.
h) Supervisar l'execució dels programes d'actuació preventiva en matèria de riscos laborals amb coordinació amb la Direcció de Serveis.
i) Supervisar l'arxiu, custòdia i registre de la documentació pròpia de la Subdirecció General.
El Servei de Gestió de Recursos té les funcions següents:
a) Coordinar l'organització i el funcionament administratiu dels òrgans de la Direcció General i controlar la gestió econòmica.
b) Controlar i supervisar els aspectes relatius a la gestió de recursos humans de la Direcció General.
c) Elaborar els programes de formació bàsica dels col·lectius adscrits a la Direcció General, excepte els del Cos d'Agents Rurals.
d) Promoure convenis de col·laboració amb universitats i altres centres d'educació especialitzada.
69.1 L'Àrea de Projectes Transversals assimilat a Servei té les funcions següents:
a) Supervisar i coordinar la participació de la Direcció General en els procediments d'autorització i llicència ambiental.
b) Donar suport als òrgans del departament encarregades de l'elaboració i execució de projectes que tinguin incidència en el medi natural i la biodiversitat.
c) Realitzar estudis en relació a l'estat i l'evolució de la biodiversitat i proposar actuacions de millora.
d) Coordinar la participació de la Direcció General en plans i projectes del Departament.
69.2 De l'Àrea de Projectes Transversals en depèn la Secció d'Avaluació i Seguiment de Plans, Programes i Projectes, que té les funcions següents:
a) Dur a terme el suport tècnic a la ponència ambiental en els procediments d'avaluació ambiental de plans, programes i projectes en matèria d'avaluació ambiental, en l'àmbit de les competències del Departament.
b) Informar als promotors de plans, programes i projectes en matèria d'avaluació ambiental, en l'àmbit de les competències de la Direcció General, en relació als requisits tècnics o normatius necessaris per a la seva elaboració.
Els titulars de les unitats que preveu l'article 2 són personal eventual d'acord amb el Decret 2/2005, d'11 de gener, sobre el règim jurídic del personal eventual al servei de la Generalitat de Catalunya.
S'adscriu a l'Institut Català de la Vinya i el Vi l'Observatori de la Vinya i el Vi.
Se suprimeixen els següents òrgans administratius:
La Secció d'Administració i Avaluació
La Secció de Modernització agrària a Barcelona
La Secció d'Indústries i Comercialització a Barcelona
La Secció d'Agricultura a Barcelona
La Secció de Regulació de Mercats Agroalimentaris a Barcelona
L'Àrea de Medi Natural a Barcelona
El Servei de Gestió Territorial a Girona
La Secció de Modernització agrària a Girona
La Secció d'Indústries i Comercialització a Girona
La Secció d'Agricultura a Girona
La Secció de Regulació de Mercats Agroalimentaris a Girona
L'Àrea de Medi Natural a Girona
La Secció de Modernització agrària a Lleida
La Secció d'Indústries i Comercialització a Lleida
La Secció d'Agricultura a Lleida
La Secció de Regulació de Mercats Agroalimentaris a Lleida
L'Àrea de Medi Natural a Lleida
El Servei de Gestió Territorial a Tarragona
La Secció de Modernització agrària a Tarragona
La Secció d'Indústries i Comercialització a Tarragona
La Secció d'Agricultura a Tarragona
La Secció de Regulació de Mercats Agroalimentaris a Tarragona
L'Àrea de Medi Natural a Tarragona
L'Àrea de Medi Natural a les Terres de l'Ebre
El Servei de Producció Agrícola
El Laboratori de Sanitat Ramadera de Barcelona
El Laboratori de Sanitat Ramadera de Vic
El Laboratori de Sanitat Ramadera de Lleida
La Secció de Coordinació Operativa
La Secció de Tècniques analítiques
El Servei d'Inspecció i Control Alimentari
La Subdirecció General de Coordinació
El Servei d'Ordenació d'Activitats
El Servei de Comunicacions i Suport
El Servei de Seguiment de l'Avaluació Ambiental
Es modifica la denominació dels òrgans administratius fins ara existents que es detallen a continuació i amb les denominacions i funcions establertes en aquest Decret:
El Servei de Coordinació d'Oficines Comarcals a Girona passa a denominar-se.
El Servei de Coordinació i Gestió Territorial a Girona.
El Servei de Coordinació d'Oficines Comarcals a Tarragona passa a denominar-se Servei de Coordinació i Gestió Territorial a Tarragona.
El Servei de Coordinació d'Oficines Comarcals a Terres de l'Ebre passa a denominar-se Servei de Coordinació i Gestió Territorial de Terres de l'Ebre.
El Servei de Coordinació d'Oficines comarcals a Lleida passa a denominar-se Servei de Coordinació Territorial a Lleida.
El Servei de Gestió Territorial a Lleida passa a denominar-se Servei de Gestió Sectorial.
La Subdirecció General de Recursos Humans, Organització i Règim Interior passa a denominar-se Subdirecció General de Recursos Humans, Organització i Relacions Laborals.
El Servei de Protecció dels Recursos Marins passa a denominar-se Servei de Recursos Marins.
La Secció del Sector Pesquer passa a denominar-se Secció de Confraries i de la Flota Pesquera.
La Secció de Protecció dels Recursos passa a denominar-se Secció de Protecció del Litoral i Seguiment del Medi Marí.
La Unitat Operativa dels Agents Rurals passa a denominar-se Àrea General del Cos d'Agents Rurals.
La Secció de Prevenció d'Incendis Forestals passa a denominar-se Secció de Gestió de la Prevenció d'Incendis Forestals.
La Secció d'Espais Naturals passa a denominar-se Secció de Gestió d'Espais Naturals.
Les persones que ocupen els llocs de treball de comandament dels òrgans modificats per aquest Decret segueixen exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
a) El Decret 336/2011, de 10 de maig, de reestructuració del departament d'Agricultura, Ramaderia, Pesca, Alimentació i Medi Natural, a excepció de les Disposicions addicionals cinquena, i novena.
b) Els articles 43, apartats 2), 3) i 5), i 44, apartats 2), 3), 4), 5), 45 i 46, així com l'annex del Decret 282/2000, de 31 d'agost, de reestructuració del Departament d'Agricultura, Ramaderia i Pesca.
c) L'article 6 del Decret 125/2005, de 14 de juny, de reestructuració dels serveis territorials del Departament de Medi Ambient i Habitatge.
d) Es deroguen els articles 1 i 7 del Decret 120/1997, de 13 de maig, pel qual es reestructura l'Escola de Capacitació Nauticopesquera de Catalunya.
Barcelona, 23 de desembre de 2013
Els Serveis Territorials de Barcelona integren les oficines comarcals següents:
Els Serveis Territorials de la Catalunya Central integren les oficines comarcals següents:
Els Serveis Territorials de Girona integren les oficines comarcals següents:
Els Serveis Territorials de Lleida integren les oficines comarcals següents:
Els Serveis Territorials de Tarragona integren les oficines comarcals següents:
Els Serveis Territorials de Terres de l'Ebre integren les oficines comarcals següents: